Στις 27 Απριλίου στις 7 η ώρα το βράδυ διοργανώθηκαν με μεγάλη επιτυχία για πρώτη φορά στο Ηράκλειο της Κρήτης, στο Βιβλιοπωλείο Ελευθερουδάκης, οι εκδηλώσεις ΟΨΕΙΣ ΤΟΥ ΦΑΝΤΑΣΤΙΚΟΥ 2013. Είναι η πρώτη φορά που γίνεται κάτι τέτοιο στην Κρήτη, μια συγκροτημένη προσπάθεια για εκδήλωση-παρουσίαση, βιβλίων από την λογοτεχνία του φανταστικού και η παρουσία δεκάδων φίλων του φανταστικού μας γέμισε ενθουσιασμό και ελπίδα.\nΟι εκδόσεις Συμπαντικές Διαδρομές κάνουν τα τελευταία χρόνια μια δύσκολη προσπάθεια, αλλά πάνω από όλα μια ανοιχτή προσπάθεια, χωρίς περιορισμούς, για να αναγεννήσουν την λογοτεχνία του φανταστικού στην Ελλάδα. Μια ανοιχτή προσπάθεια στην οποία είναι καλεσμένοι όλοι οι φίλοι του φανταστικού. Δεν χρειάζεται να σας γνωρίζουμε, δεν χρειάζεται κάποιος να σας συστήσει, δεν χρειάζονται τελετές. Το μόνο που χρειάζεται είναι να γράφετε ή απλά να αγαπάτε την λογοτεχνία του φανταστικού.\nΣε αυτή την δύσκολη προσπάθεια θα θέλαμε να ευχαριστήσουμε τους εκατοντάδες συγγραφείς της λογοτεχνίας του φανταστικού και τους επίσης εκατοντάδες φίλους της λογοτεχνίας του φανταστικού που αναγνωρίζουν και τιμούνε αυτή την δύσκολη προσπάθεια που κάνουμε και μας στηρίζουν σε κάθε ευκαιρία και με κάθε τρόπο και εμείς από την μεριά μας θα συνεχίσουμε να τους στηρίζουμε με κάθε τρόπο και να τους προσφέρουμε ότι μπορούμε γιατί μόνο όλοι μαζί μπορούμε να συνεχίσουμε την αναγέννηση της λογοτεχνίας του φανταστικού στην Ελλάδα.\nΓιατί μόνο όλοι μαζί μπορούμε να βάλουμε την λογοτεχνία του φανταστικού στην Ελλάδα εκεί που ανήκει, και δικαιούται να ανήκει, στο επίκεντρο.\nΓια την εκδήλωση στο Ηράκλειο θα θέλαμε να ευχαριστήσουμε ιδιαιτέρως τους συγγραφείς Θεοδοσία Μπίζου, Μάνο Κουνουγάκη, Κιάρα Καλουντζή, Γιάννη Γ. Λαμπράκη και Νεκτάριο Χρυσό που τίμησαν την εκδήλωση με την παρουσία τους.\nΌλους τους υπόλοιπους συγγραφείς από το Ηράκλειο που δεν μπόρεσαν να έρθουν. Τους δεκάδες φίλους του φανταστικού που μας τίμησαν με την παρουσία τους. Τον Αντώνη τον Νάθενα και όλους τους ανθρώπους του βιβλιοπωλείου για την καταπληκτική φιλοξενία. Όλους τους φίλους μας στην Κρήτη που στήριξαν την εκδήλωση και τους υποσχόμαστε ότι την επόμενη φορά θα πάμε και στα Χανιά και στο Ρέθυμνο! Την Ευδοξία για την πολύτιμη βοήθεια της στην προώθηση της εκδήλωσης. Τον Νίκο Μούρα, τον Γιώργο Μπιλικά και τον Στέλιο Κεσίσογλου που προσπάθησαν να έρθουν για να μιλήσουν στην εκδήλωση αλλά δεν μπόρεσαν και παράλληλα όλους τους συγγραφείς των εκδόσεων για την πολύτιμη στήριξη που μας προσφέρουν. Και τέλος όσους πιθανός έχω ξεχάσει να αναφέρω! Σας ευχαριστούμε όλους!\nΑλλάξαμε τον χάρτη της λογοτεχνίας του φανταστικού στην Ελλάδα και στην Κύπρο, με μαζικές εκδηλώσεις στην Αθήνα, στην Θεσσαλονίκη, στην Λάρισα, στην Λευκωσία, και στο Ηράκλειο τώρα, και θα συνεχίσουμε το ίδιο δυναμικά τους επόμενους μήνες με εκδηλώσεις στην Ερμούπολη, στην Πάτρα και στα Γιάννενα!\nΟ καθένας μόνος του σε αυτή την κατάσταση δεν μπορεί να κάνει τίποτα. Όλοι μαζί όμως μπορούμε. Οι Εκδόσεις Συμπαντικές Διαδρομές είναι εδώ και θα συνεχίσουν να είναι εδώ και να τυπώνουν. Γιατί αυτό είναι πολιτισμός.\nΚαι ο πολιτισμός είναι το μοναδικό πράγμα που όσο και να το κυνηγήσουν δεν μπορούν ούτε να το φιμώσουν ούτε να το εξαφανίσουν.\nΜΑΖΙ ΑΝΑΓΕΝΝΟΥΜΕ ΤΗ ΦΑΝΤΑΣΤΙΚΗ ΛΟΓΟΤΕΧΝΙΑ\nΚΑΙ ΤΗΝ ΕΠΙΣΤΗΜΟΝΙΚΗ ΦΑΝΤΑΣΙΑ ΣΤΗΝ ΕΛΛΑΔΑ!!!\nΑναρτήθηκε από George Sotirhos στις 6:50 π.μ.


Γιατί Μ-Λ ΚΚΕ αυτή την Κυριακή; | poreia.net\nΔημοσιεύτηκε: 24/05/19 - 06:42\nΓια τις εκλογές. Εκπλήξεις δεν αναμένονται. Το πούσι έχει πέσει από βραδύς. Οι άνθρωποι τρομαγμένοι, κουλουριάζονται πάνω στον καναπέ, ακούγοντας τα παπαγαλάκια της πολιτικής και της δημοσιογραφίας, να χαιρετίζουν την επταήμερη εργασία: «...δεν κάνουμε τίποτα άλλο από το να αναγνωρίζουμε ότι είμαστε σε έναν κόσμο που αλλάζει και πρέπει εργαζόμενοι, επιχειρήσεις και κράτος να προσαρμοστούν σε αυτήν τη νέα πραγματικότητα».\nΝα προσαρμοστούμε βρε παιδιά! Μας καλούν. Εμείς να προσαρμοστούμε. Όχι αυτοί. Ο κόσμος αλλάζει, εσείς θα μείνετε πίσω; Πού πίσω; Κοντά στο 1500π.Χ. ο Μωυσής, έγραψε με σφυρί και καλέμι πάνω στην πέτρα, για να μείνει η γραφή ανεξίτηλη, «εξ ημέρας εργά και ποιήσεις πάντα τα έργα σου». Δηλαδή πριν 3.500 χρόνια, η ανθρωπότητα συνειδητοποιούσε πως ο άνθρωπος δεν μπορεί να εργάζεται επτά ημέρες τη βδομάδα.\nΑκόμα και ο καλός θεούλης, λένε, έφτιαξε ολόκληρο τον κόσμο, τον άνθρωπο, τα ζώα, τα ποτάμια, τις θάλασσες και τα ψάρια τους, τα βουνά, τα αφεντικά και τους δούλους σε έξι μέρες. Την έβδομη άπλωσε την αρίδα του να αράξει. Τι διάολο έχουν να κατασκευάσουν εκείνα τα αφεντικά που τους λείπει μια μέρα ακόμα; Και σε τι συνθήκες. Στον 21ο αιώνα που η τεχνολογία καλπάζει. Που έχουμε τις έξυπνες μηχανές και τα κομπιούτερ που προβλέπουν ακόμα και το πότε θέλεις καφέ. Σ’ αυτές τις συνθήκες τα αφεντικά του κόσμου τούτου, χρειάζονται ακόμα μια μέρα! Από τους πολλούς.\nΤα παπαγαλάκια τη βρήκανε την καραμέλα. Ο κόσμος αλλάζει. Μας το λένε, λες και είναι κάτι καλό. Αλλαγή δεν γίνεται πάντα προς το καλύτερο. «Αλλάζει ο καιρός», λέει η μετεωρολογική: «Αναμένονται ισχυρές καταιγίδες». Δεν βγαίνει πάντα ο ήλιος όταν αλλάζει ο καιρός. Δεν πρόκειται για αλλαγή προς τα μπρος. Για αλλαγή προς τα πίσω μιλάμε. Θα πάμε 3,5 χιλιάδες χρόνια πίσω; Και σ’ αυτό πρέπει να προσαρμοστούμε; Μέχρι και τις λέξεις διαλέγουν προσεκτικά. Να Προσαρμοστούμε λένε, ενώ στην πραγματικότητα ζητούν να Υποταχτούμε. Πολλά χρόνια μετά το Μωυσή, η ανθρωπότητα κατάκτησε τις πέντε μέρες δουλειάς και τις οκτώ ώρες εργασίας τη μέρα.\nΟ κόσμος αλλάζει ή ο κόσμος αγριεύει; Αγριεύει. Και παίρνει τη χειρότερη μορφή που μπορεί να πάρει. Τη μορφή τής πιο απάνθρωπης εκμετάλλευσης ανθρώπου από άνθρωπο. Δε δουλεύουμε για να ζούμε. Ζούμε για να δουλεύουμε, που έλεγε και ο καλός μας άνθρωπος, ο Βέγγος.\nΥπάρχει απάντηση στην εκμετάλλευση ανθρώπου από άνθρωπο; Υπάρχει και ιστορικά έχει κερδηθεί. Αρκεί μόνο να συνειδητοποιήσουμε πως την πραγματικότητα, την αλλαγή προς τα μπρος, τη φτιάχνουμε ΕΜΕΙΣ. Με τα Όχι μας και με τα Ναι μας. Τα Όχι της αξιοπρέπειας και τα Ναι της υποταγής.\nΑυτή και μια. Κυριακή. Οι κάλπες θα βγάλουν μαύρη δεξιά, ή ροζ δεξιά. Τόσα χρόνια γαλβανίζουν το μυαλό των ανθρώπων για να το καταφέρουν. Το αστικό κράτος φόρεσε τα κουρέλια του και καμώνεται τη Δημοκρατία. Αφήνει φιλευσπλάχνως και τους «μικρούς», της Αριστεράς, να πουν την άποψή τους. Αφού τους βουλώσει το στόμα για να μην ακούγονται καθόλου, τους βαφτίζει «μικρούς», για να τους μειώσει, και κάθε τέσσερα χρόνια, τους ...παραχωρεί δυο τηλεοπτικά δεκάλεπτα, συμμετοχή σε «πάνελ» μαζί με τα φασισταριά και κάποια ομιλία, κρατώντας τη μερίδα του λέοντος του τηλεοπτικού χρόνου για τους εκπρόσωπούς του.\nΚαι τι κάνετε εσείς, το Μ-Λ ΚΚΕ, σε αυτή την αθλιότητα; Μας ρωτάνε. Εμείς, το Μ-Λ ΚΚΕ, θα εκμεταλλευτούμε και την παραμικρή χαραμάδα που αφήνει το σύστημα για να κάνουμε γνωστές τις θέσεις μας, όσο μπορούμε. Ξέρουμε πως η επόμενη μέρα των εκλογών είναι Αγώνας.\nΚαι τη χαραμάδα;\nΚαι τη χαραμάδα!\nΜε το «ΓΙΑΤΙ Μ-Λ ΚΚΕ», παραμάσχαλα στις γειτονιές, στη δουλειά, στη σχολή, θα είμαστε εκεί. Και στηρίξουμε δαγκωτό Μ-Λ ΚΚΕ αυτή την Κυριακή, από Δευτέρα στον αγώνα ξανά. Όλοι.\n09/19/2019 - 14:02\nΜε προκηρύξεις και πανό παρεμβαίνουν μέλη της Ομάδας Πρωτοβουλίας Θεσπ\n09/19/2019 - 13:54\nΜε ένταση επανήλθε στο προσκήνιο το προσφυγικό ζήτημα, ιδιαίτερα μετά και από\n09/18/2019 - 21:15\nIndie, post punk, new wave κ.ά.\nΌταν οι βιομήχανοι ζητούν ζώνες ελεύθερης... εκμετάλλευσης των εργαζομένων\n09/18/2019 - 12:54\nΚαθώς κλείνουν δύο μήνες διακυβέρνησης Μητσοτάκη, η κυβέρνηση κάνει αγώνα ταχύ\n09/18/2019 - 12:47\nΗ Θεσσαλονίκη το Σεπτέμβρη…έχει την τιμητική της.\nΠάμε λοιπόν ξανά...\n11/09/19 - 10:43\nΘα πρέπει να συμφωνήσουμε στα μεγάλα για να βρούμε σημεία σύγκλισης και στα μικρά.\nΜ-Λ ΚΚΕ: Στη ΔΕΘ ξαναπιάνουμε το νήμα των αγώνων\n04/09/19 - 22:02


Διακοπές: 50 έξυπνες προτάσεις για το πιο περίεργο καλοκαίρι της ζωής σου - PatrisNews - Εφημερίδα Πατρίς Ηλείας\n22 Ιουλίου 2020 - 23:30 22 Ιουλίου 2020 - 20:55 Δεν επιτρέπεται σχολιασμός στο Διακοπές: 50 έξυπνες προτάσεις για το πιο περίεργο καλοκαίρι της ζωής σου\nΤο καλοκαίρι του 2020 είναι ένα από τα πιο παράξενα της ζωής μας, γι’ αυτό φροντίζουμε να σου το κάνουμε λίγο πιο εύκολο, γλιτώνοντάς σε από το ψάξιμο..\nΟι φετινές διακοπές είναι μια περίεργη υπόθεση. Λόγω του κορονοϊού, κυριαρχεί η αβεβαιότητα, ο φόβος και η ανασφάλεια. Κάποιοι δεν ξέρουν αν θα πάνε καν, άλλοι σκέφτονται τις οδικές λύσεις και κάποιοι πιο τολμηροί σκοπεύουν να εκμεταλλευτούν τις περιστάσεις για να απολαύσουν τα νησιά μας πιο άδεια από ποτέ. Το μόνο σίγουρο είναι ένα: όλοι μας (ή έστω οι συντριπτικά περισσότεροι) θα μείνουμε στην Ελλάδα και θέλουμε να είμαστε βέβαιοι ότι αυτό που θα διαλέξουμε, θα αξίζει και τον κόπο. Οι μέρες θα είναι λίγες, τα λεφτά δεν είναι πολλά, οπότε περιθώρια για λάθη και ρίσκα προς το άγνωστο, δεν υπάρχουν.\nΜην ανησυχείς, είμαστε εδώ για σένα. Οι δημοσιογράφοι του Oneman καταγράφουν 50 πραγματικά καλές ιδέες σε νησιά, ηπειρωτική Ελλάδα ή ακόμα και στην Αθήνα, για να ξέρεις ότι δεν ρισκάρεις. Γιατί το τελευταίο που θέλεις αυτή τη στιγμή είναι ακόμα ένα άγχος στο κεφάλι σου. Τσεκάρεις ότι ο καιρός θα είναι σύμμαχος στο deltiokairou.gr και έφυγες.\nΑπομονωμένες βουτιές στη Μύκονο\nΤα πολυδιαφημισμένα τα ξέρεις. Στη Μύκονο όμως μπορείς να κάνεις σχεδόν μόνος σου απογευματινό μπάνιο στον Άγιο Σώστη. Για άλλες απομονωμένες βουτιές όλες τις ώρες, πήγαινε στον Φωκό, τη Μερσίνη, τη Μερχιά, την Κάπαρη ή τον Λούλο. Αν προτιμάς κόσμο σε φυσιολογικά επίπεδα, θα πας στην ανοργάνωτη πλευρά του Καλού Λιβαδιού (που είναι ούτως ή άλλως η καλύτερη κιόλας) και θα απολαύσεις τα πιο πράσινα εξωτικά νερά, Ιωσηφίνα Γριβέα\nΜιλφέιγ καπνιστού σολωμού στη Μύκονο\nΓια φαγητό στη Μύκονο, θα επισκεφθείς σίγουρα το Στέκι του Προέδρου στην Άνω Μερά – και για τις γεύσεις και για τον αυθεντικό χαρακτήρα του χωριού. Το La Rosticceria θα σε καλύψει για ιταλικό, το Kastro’s στη Μικρή Βενετία και τον Ναυτίλο στη Λάκκα για το γκουρμέ της υπόθεσης, το Kiki’s Tavern για τεράστιες μερίδες ψητού και την πολύχρωμη βεράντα του Appaloosa για μεσογειακές και μεξικάνικες γεύσεις. Θα σε στοιχειώσει επίσης το μιλφέιγ καπνιστού σολομού με μπισκότο παρμεζάνας στο κρυμμένο Olla. Τα επιδόρπια είναι αξιόπιστα παντού, αλλά εσύ θα πας στο I Scream για παγωτό. Μη διανοηθείς, επίσης, να φύγεις από το νησί χωρίς να φας κρέπα από το Bougazi (η Νο.10 είναι η καλύτερη), Ι.Γ.\nΚάμπινγκ στη Δονούσα\nΣύμφωνα με τον μύθο, ο θεός Διόνυσος είδε την όμορφη Αριάδνη στη Νάξο, την ερωτεύτηκε και την πήρε στη Δονούσα, το βορειότερο νησί των μικρών Κυκλάδων, προκειμένου να μη τη βρει κανείς. Όσο δύσκολοι είναι οι χειμώνες σε αυτό το μικρό ελληνικό νησάκι, τόσο πανέμορφα είναι τα καλοκαίρια που θα απολαύσεις αν το επισκεφτείς. Η Δονούσα θα μπορούσε να θεωρηθεί και ως η βασίλισσα του κάμπινγκ στις Κυκλάδες. Κάθε χρόνο πολλοί ξένοι, αλλά και Έλληνες τουρίστες κατεβαίνουν από το πλοίο με backpacks, σκηνές και sleeping bags, έτοιμοι για να ζήσουν την εμπειρία της. Τα δύο καλύτερα σημεία για ελεύθερο κάμπινγκ (το οποίο βέβαια απαγορεύτηκε φέτος λόγω covid-19) είναι ο Κέδρος και το Λιβάδι. Στο πρώτο θα έχεις μεν την ηρεμία και τη γαλήνη σου, αλλά θα είσαι κοντά στη χώρα (Σταυρός) και τον πολιτισμό, αλλά στο δεύτερο θα το ζήσεις σαν κανονικός ναυαγός, ενώ πιθανότατα θα κάνεις και γυμνισμό (αν θες). Ο καλύτερος μήνας για να επισκεφτείς τη Δονούσα είναι με διαφορά ο Σεπτέμβρη ή ο Μάιος, όταν το νησί δεν ‘βουλιάζει’ από τον κόσμο και μπορείς να το απολαύσεις στο έπακρο, Γιάννης Μπαϊρακτάρης\nΓαστριμαργική εμπειρία στην Κόρη του Μιχάλη στη Δονούσα\nΑγαπάμε τον γυμνισμό από όπου κι αν προέρχεται. Ειδικά αν συμβαίνει στο γυμνό και παρθένο τοπίο της Δονούσας, αυτόν τον τόσο αγαπημένο προορισμό στις Μικρές Κυκλάδες. Προς ευχαρίστηση των επισκεπτών της, υπάρχουν πολλές ομορφιές και στα γειτονικά νησιά και λίγα καταλύματα στο νησί, με αποτέλεσμα να μην είναι ποτέ ασφυκτικά γεμάτες οι παραλίες, ποτέ να μην μένεις από θέση στο αγαπημένο σου μέρος για φαγητό. Στα highlights όλου του Αιγαίου βρίσκεται χωρίς αντίπαλο η Κόρη του Μιχάλη, ένας γαστριμαργικός θησαυρός στον οποίο θα ανακαλύψεις πώς παντρεύονται τα ντόπια υλικά με τη μαγειρική σκέψη και γνώση, Χρήστος Χατζηιωάννου\nΚαλομαγειρεμένο φαγητό στην Ζωγεριά στις Σπέτσες\nΠαρεξηγημένο νησί οι Σπέτσες όσον αφορά την καλοκαιροσύνη τους. Κι αυτό γιατί, όπως και η Ύδρα, υπολείπονται των άλλων ελληνικών νησιών σε παραλίες. Αλλά αυτό δεν σημαίνει ότι δεν έχουν το καλοκαίρι βαθιά χαραγμένο πάνω τους. Εξάλλου στις Σπέτσες και συγκεκριμένα στην Ζωγεριά βρίσκεται η επιτομή του καλοκαιριού. Μια όμορφη παραλία με τέλεια νερά και μία ταβέρνα με καλομαγειρεμένο φαγητό για τους επισκέπτες της παραλίας. Αν ζητάς κάτι άλλο από το καλοκαίρι σου είσαι πιθανότατα αχάριστος, Χ.Χ.\nΡεμπέτικα στο Κάστρο της Σκοπέλου\nΗ Σκόπελος είναι το πράσινο νησί που έχεις στο μυαλό σου με τις τρομερές παραλίες και αν δεν την έχεις έτσι στο μυαλό σου, κακώς. Είναι υπέροχη. Και προσφέρει μία επιπλέον εμπειρία για τους λάτρες της καλής ελληνικής μουσικής, για την οποία δύο τινά μπορούν να συμβούν: είτε κάποιος ντόπιος να σε λυπηθεί και να σε ενημερώσει είτε να πέσεις πάνω της τυχαία. Ανήκω στην πρώτη κατηγορία.\nΣτη Σκόπελο υπάρχει το Κάστρο, που στη πραγματικότητα είναι κάποια ερείπια που έχουν σωθεί στο ψηλότερο σημείο του νησιού και είναι ένα με τη σύγχρονη πόλη. Αξίζει λοιπόν να ανέβεις εκεί ψηλά για να απολαύσεις τη θέα, όλο το νησί παρέα με το Αιγαίο να απλώνεται στα πόδια σου. Είναι σίγουρο ότι θα ανέβεις, δεν χρειάζεται να σε προτρέψω εγώ, σε προτρέπουν τα κάτασπρα σκαλιά που βρίσκεις παντού.\nΠάνω, λοιπόν, σε εκείνη την περιοχή έχει και την ταβέρνα του, ένας απ’ τους μεγαλύτερους αναβιωτές του ρεμπέτικου, ο Γιώργος Ξηντάρης, γέννημα θρέμμα του νησιού. Εκεί τα βράδια παίζει ζωντανά μουσική με ένα μπουζούκι και δύο κιθάρες, αυθεντικά ρεμπέτικα τραγούδια. Η σκοτεινή θέα από κάτω λαμπυρίζει από τα αμέτρητα φώτα, οι μεζέδες πηγαινοέρχονται κι εσύ ακούς τραγούδια του Μάρκου και του Τσιτσάνη από έναν απ’ τους τελευταίους μεγάλους καλλιτέχνες, που μπορεί να αποδώσει τη συγκίνησή τους. Μαγικό. Κώστας Μανιάτης\nΚαρυδάκι στην Κύθνο\nΣτην Κύθνο θα φας σίγουρα γαριδομακαρονάδα και μύδια αχνιστά με μάραθο στην Ψιψίνα. Επιβάλλεται, επίσης, και μια επίσκεψη στο Άριας Γεύσεις, το πιο ατμοσφαιρικό εστιατόριο στο νησί, για φρέσκο ψάρι και σαλάτες με βιολογικά λαχανικά. Για κρεατικά και για φρυγαδέλι θα πας στο Στέκι του Ντέτζη και το παρεΐστικο περιβάλλον του. Αναζήτησε οπωσδήποτε σφουγγάτα, καπαροσαλάτα, κουκουλόπιτες και το γλυκό της Κύθνου, το ‘καρυδάκι’. Για κοκτέιλ θα πας στο Πανοχώρι και για τσίπουρα στο Χάρτινο Καράβι με τις 25+ ετικέτες και παραδοσιακά τοπικά προϊόντα. Ι.Γ.\nΤηv Πάτμο την έχω επισκεφθεί 2 φορές. Την πρώτη της χρωστάω το ότι κατάφερα να τελειώσω τη διπλωματική στο μεταπτυχιακό μου. Πάσχα του 2008. Τη δεύτερη της γνώρισα όπως της αξίζει, πριν τρία καλοκαίρια. Τηn Πάτμο θα την αγαπήσεις για τις κρυμμένες ομορφιές της. Στη παραλία της Βαγιάς θα πας για τα αρμυρίκια και για το καφέ που βρίσκεται ακριβώς από πάνω της. Δοκίμασε το κέικ σοκολάτας και τα χειροποίητα γλυκά. Παίζει επίσης να φας πρωινό δίπλα σε κάποιον celebrity.\nΤα νησάκια που αποτελούν τους “Αρκιούς” είναι οι ομώνυμοι Αρκοί με τους περισσότερους κατοίκους, το Μαράθι ή Μάραθος, η Αργελούσσα, η Καλόβολος, το Σπολάτο, το Μακρονήσι, η Στρογγυλή, η Κούμαρος, το Αβάπτιστο, το Ψαθονήσι, η Τσούκα, το Σμινερονήσι και το Τσουκάκι. Must see ειναι τα γαλαζοπράσινα νερά στο Λινάρι και τα Τηγανάκια. Αν θες να ζήσεις όμως την ονειρική απομόνωση, νοικιάζεις στο Μαράθι που συνδέεται καθημερινά με την Πάτμο. Αν όχι, η σύνδεση με τα νησάκια γίνεται με καθημερινά δρομολόγια και κρουαζιέρες και το πιο πιθανό είναι στο ‘δρόμο’ σου να πετύχεις και καμιά θαλάσσια χελώνα παραπλεύρως της βάρκας.\nΑ ναι, μη πας στηn Πάτμο χωρίς μάσκα και αναπνευστήρα. Θα χάσεις τη μισή της ομορφιά. Χρήστος Δεμέτης\nΙκανότερος όλων να μιλήσει για τους Παξούς και τους Αντίπαξους είναι ο Θέμης Καίσαρης. Αλλά επειδή κάπου θα κάνει το μακροβούτι του αυτή τη στιγμή, να πούμε ότι ο ιδανικότερος τρόπος να γυρίσεις το νησί των Παξών είναι να βρεθείς στη Λάκκα, το βόρειο λιμανάκι του νησιού και εκεί να νοικιάσεις ένα μικρό βαρκάκι (δεν απαιτεί άδεια) και με αυτό να τριγυρίσεις την ανατολική μεριά του νησιού. Όχι τη δυτική αν δεν είσαι έμπειρος στη θάλασσα. Με το βαρκάκι θα καταφέρεις να μείνεις μόνος με τους συνταξιδιώτες σου και ας μην έχεις σκάφος ή ιστιοπλοϊκό και να ανακαλύψεις μικρά διαμάντια του νησιού. Όταν τελειώσεις τη βόλτα σου πάρε το αυτοκίνητο, πήγαινε στον Ερημίτη να απολαύσεις το μαγικό ηλιοβασίλεμα για το οποίο μαζεύονται σαν τα τσαμπιά οι τουρίστες. Χ.Χ.\nΠαγωτό φυστίκι στα Κουφονήσια\nΑν πηγαίνεις συχνά ή σκέφτεσαι να τολμήσεις φέτος στα Κουφονήσια, μην παραλείψεις να πας στο Κάτω Κουφονήσι. Εκεί θα φας παραδοσιακή ελληνική κουζίνα στον Βενετσάνο και θα βουτήξεις μόνος με την παρέα σου στην παραλία Λάκκοι. Θα περπατήσεις, επίσης, δέκα το πολύ λεπτά έξω από τη Χώρα του Άνω Κουφονησιού για να δοκιμάσεις καβουροσαλάτα και καλαμαράκια στο Καρνάγιο. Για το καλύτερο παγωτό φυστίκι που έχεις φάει στη ζωή σου, θα πας στο παγωτατζίδικο – duh! – Φυστίκι. Ι.Γ.\nΗ Λέσβος έχει αμέτρητες χάρες και πάρα πολλά όμορφα χωριά, αλλά ο Μόλυβος κερδίζει στα σημεία και είναι ιδανικός για να τον επισκεφτείς, ειδικά τον Αύγουστο, όταν -υπό κανονικές συνθήκες- λαμβάνει χώρα το Jazz φέστιβαλ με τη συμμετοχή διεθνών μουσικών. Το σκηνικό με το υπερυψωμένο χωριό με τα πέτρινα κτίσματα και το φωτισμένο κάστρο από πάνω τους μοιάζει με καρτ ποστάλ, όπως και το γραφικό λιμανάκι με τα εξαιρετικά ταβερνάκια. Αν τον επισκεφτείς, πολύ δύσκολα δεν θα επιστρέφεις ξανά και ξανά. Κωνσταντίνος Αμπατζής\nΗ παραλία Γριά Σπηλιά στη βόρεια Σύρο είναι μια όαση πρασίνου χάρη στον John Pearson, τον εν λόγω “Αμερικάνο”. Ο John Pearson την δεκαετία του ’60 φύτεψε 5000 δέντρα για να αποδείξει ότι είναι εφικτή η αναβίωση της πλούσιας βλάστησης που υπήρχε τους Ομηρικούς χρόνους στη Σύρο. Για να πας περπατάς είτε ένα εύκολο 40λεπτο μονοπάτι που ξεκινά από το Σαν Μιχάλη με εχθρό σου βέβαια τον ήλιο, γιατί δεν έχει πουθενά σκιά είτε παίρνεις την βάρκα Πέρλα από το Κίνι. Στην Γριά Σπηλιά δεν υπάρχει καμία τουριστική υποδομή, γι’ αυτό πρέπει να προμηθευτείς νερά και φαγητά. Ακόμα και να πας με τα πόδια, γύρισε οπωσδήποτε με τη βάρκα, και αποζημειώστε το στομάχι σας με πεντανόστιμα θαλασσινά στο Αλλού Γιαλλού. Ναστάζια Καπέλλα\nΗ θέα από ψηλά στην Παναγιά τη Χοζοβιώτισσα στην Αμοργό\nΞέρω δεν είναι και τίποτα ιδιαίτερα πρωτότυπο. Τουλάχιστον όταν μιλάμε για Αμοργό. Αλλά αφενός είναι μια από τις ωραιότερες ταξιδιωτικές εμπειρίες που έχω ζήσει. Αφετέρου υπάρχει μια συγκεκριμένη λεπτομέρεια. Μπορεί να θεωρείς ότι το να πας στο μοναστήρι είναι υπερβολή. Μπορεί να θεωρείς επίσης ότι το να τα κάνει την ίδια μέρα θα είναι κούραση. Όχι. Θα τα κάνεις μαζί. Πρώτα θα δεις το άπειρο γαλάζιο από ψηλά. Θα φας τον ήλιο στο κεφάλι και θα βουτήξεις μετά από λίγη ώρα εκεί που ατένιζες προηγουμένως. Συνεχίζω να νομίζω ότι το έχω βιώσει σε όνειρο όλο αυτό. Νίκος Σταματίνης\nΜπάνιο στο Δαφνούδι, φαγητό στην Άσσο και βραδινή περπατάδα στο Φισκάρδο\nΣτο δίλημμα Αργοστόλι ή Ληξούρι αδιαφορούμε παντελώς γιατί το νησί είναι πανέμορφο για να καθίσουμε να τσακωθούμε πού θα πάμε πρώτα. Προσωπικά αγαπώ πολύ το βόρειο κομμάτι του νησιού, την Αγία Ευφημία με την ηρεμία που σου χαρίζει, την πανέμορφη Άσο για φαγητό κάτω από τον πλάτανο και βόλτα στο λιμανάκι της αλλά και τι φημισμένο Φισκάρδο. Στα βόρεια του νησιού είναι και μερικές από τις αγαπημένες μου παραλίες. Με πιο αγαπημένη την παραλία Δαφνούδι για την οποία θα χρειαστεί να περπατήσεις λίγο στο δάσος για να την προσεγγίσεις. Μην ξεχάσετε να τιμήσετε την παραδοσιακή κρεατόπιτα όπου σταθείτε και όπου βρεθείτε. Χ.Χ.\nΤα μονοπάτια στα Τριζόνια, το μοναδικό νησί του Κορινθιακού\nΤο μικρό νησάκι που ‘ζαχάρωνε’ μάταια να αγοράσει στα τέλη της δεκαετίας του ’50 ο Αριστοτέλης Ωνάσης, πριν καταλήξει στον Σκορπιό, θυμίζει κανονικά μικρογραφία Ύδρας (και εδώ απαγορεύονται τα αυτοκίνητα). Απέχει μόλις 500 μέτρα απόσταση το απέναντι χωριό της Φωκίδας (τα Χανιά) και μισή ώρα με το αυτοκίνητο από Ναύπακτο. Κάτι που προφανώς το κάνει ιδανικό για μονοήμερη εκδρομή. Αν και φέτος σκοπεύω να το απολαύσω για ένα φουλ διήμερο. Κάτι απαραίτητο, θεωρώ, για να βιώσεις στο φουλ την ατμόσφαιρα που εκπέμπει.\nΞεκινώντας με ένα χαλαρό πρωινό φρέντο καπουτσίνο (κομπλέ με αψεγάδιαστο French toast με μέλι και κανέλα) στο σικάτο καφέ Ancora, κράτηση για μεσημεριανό ψαρο-κατι στην Όστρια και βουτιά -μετά από περίπατο- στις δυο μόλις μικρές παραλίες του νησιού (σ.σ. η ‘κεντρική’ είναι εντός λιμανιού και είναι επίσης χαριτωμένη, αλλά μικρή). Συγκεκριμένα την Πούντα με σήμα κατατεθέν τον κέδρο και τα Άσπρα Χαλίκια με τα πολύχρωμα βοτσαλάκια. Αν, τώρα, τραβάει η ψυχή σου και άλλο -απογευματινό- περπάτημα, ρίξε μια ματιά στα παρακάτω μονοπάτια, με μπόνους το τελευταίο που σε οδηγεί προς τη θέση “Πύργο” (Παλιόκαστρο), όπου υπάρχουν υπολείμματα μεσαιωνικού πύργου. Όλα αυτά μέσα σε υπέροχη βλάστηση και με μόνιμο soundtrack τα τριζόνια, που φέρονται να έδωσαν το όνομά του στο νησί. Πάνος Κοκκίνης\nΣτη ‘Φιλιώ’ στα Κύθηρα\nΠράσινο νησί τα Κύθηρα, γνωστό αυτό, αλλά αυτή η παραλία, η παραλία του Χαλκού, διαφέρει πολύ ως προς το βασικό στοιχείο του νησιού. Είναι ένας κολπίσκος ανάμεσα σε δύο μεγάλους βράχους, με βότσαλο και χωρίς δέντρα και πρασινάδες. Ένα ξεχωριστό άγριο και γυμνό τοπίο, μία παραλία που μαζί με το Μελιδόνι, πιστεύω είναι οι πιο όμορφες του νησιού. Και θα ‘ναι έγκλημα να μη βουτήξεις στα νερά της.\nΤο επίσης όμορφο όμως για μας τους κοιλιόδουλους, είναι ότι πολύ κοντά βρίσκεται ο οικισμός Κάλαμος, όπου αξίζει να σταματήσεις κατά την επιστροφή σου απ’ το μπάνιο. Και ο λόγος της στάσης σου έχει ένα και μόνο όνομα: ‘Φιλιώ’. Πρόκειται για την ταβέρνα που τιμήσαμε όσο καμία άλλη τις έξι μέρες που περάσαμε πριν τρία καλοκαίρια στα Κύθηρα. Πέρα απ’ τα παραδοσιακά φαγητά που φαντάζεσαι ότι βρίσκεις σε μια ταβέρνα και προφανώς τα βρίσκεις κι εκεί -απλά πολύ πολύ πολύ πολύ πιο νόστιμα από όσο έχεις ονειρευτεί- ξεχωρίζει και μία τοπική λιχουδιά. Το ντόπιο τηγανόψωμο το οποίο σερβίρεται με τυρί και κόκκινη σάλτσα.Θα κάνεις κι εσύ το λάθος και θα το παραγγείλεις ως ορεκτικό, αλλά πίστεψέ με, τη δεύτερη φορά που θα ξαναπάς στη ‘Φιλιώ’, θα το ζητήσεις ως κύριο πιάτο. Μοναδικό. Κ.Μ.\n‘Μακαρονάδα του Ψαρά’ στις ‘Ιστορίες του Μπάρμπα’ στη Σκύρο\nΗ Σκύρος είναι εντυπωσιακά πιο όμορφη από αυτό που περιμένεις. Είναι τελείως θέμα προώθησης το ότι δεν θεωρείται ανάμεσα στα ωραιότερα νησιά. Πιστεύω ότι σύντομα θα ενταχθεί σε αυτά. Αν πρέπει να θυμηθώ ένα πράγμα από όλα αυτά είναι η ‘Μακαρονάδα του Ψαρά’ στον Μώλο. Όταν δοκιμάσαμε την πρώτη μπουκιά οι γευστικοί μου κάλυκες ήταν on acid. Σε φάση, δεν πίστευαν αυτό που έτρωγα. Το συστήνω ανεπιφύλακτα. Ελπίζω να είναι το ίδιο νόστιμο με 2 χρόνια πριν. Ν.Σ.\nΚεφτεδάκια της Μαρίτσας στο Καφενείο στη Σκύρο\nΠάνω στην πανέμορφη χώρα της Σκύρου, θα βρεις το Καφενείο του Μπαρμπά Γιάννη και της Μαρίτσας. Ό,τι κι αν παραγγείλεις θα είναι νόστιμο, όμως τα κεφτεδάκια με τη μυστική συνταγή της Μαρίτσας αξίζουν να τα δοκιμάσεις και μία και δύο και αμέτρητες φορές. Απλά, μην ζητήσεις μετά τη συνταγή, για να τα απολαύσεις θα πρέπει να επιστρέψεις. Κ.Α.\nΜακαρονάδα με σκορπίνα στον Κατσούνα, στην μικρή Σάντα Μαρία στην Πάρο\nΤα νερά της Μικρής Σάντα Μαρία στην Πάρο τα αγαπούν πολλοί. Εκείνοι που ξέρουν, πριν τη βουτιά τους στην παραλία, θα περάσουν από τον Κατσούνα και θα συζητήσουν με τη μαγείρισσα τι ψάρι ή τι μακαρονάδα θα τους ετοιμάσει για αργότερα. Πέρα από τα τετριμμένα, πέρα από τους φοβερούς κολοκυθοκεφτέδες και τις άλλες νοστιμιές που θα βρεις στον κατάλογο, θα συναντήσεις τη γευστική εμπειρία της μακαρονάδας με σκορπίνα. Ένα ψάρι που προορίζεται για σούπα, μπλέκεται με την κόκκινη σάλτσα και σε παρασύρει στο αθάνατο ελληνικό καλοκαίρι. Χ.Χ.\n‘Ω Χαμός’ στην Εργίνα της Μήλου\nΜόλις βγεις από τον Αδάμαντα, στην παραλία Παπικινού στη Μήλο, αποκλείεται να μη δεις την πινακίδα: ‘Ω Χαμός!’ Αν είναι πρωί θα δεις να πηγαινοέρχονται οι καφέδες, αν είναι απόγευμα θα το καταλάβεις από την ουρά, έξω από το μαγαζί. Η Ειρήνη έχει φτιάξει ένα συναρπαστικό μενού, το σέρβις είναι άψογο (με σκεύη που ξεχωρίζουν) και αν δεν δοκιμάσετε σκοτυροκοκόλυθα (κολοκυθάκια τηγανητά με σκοτύρι Μήλου) χάνετε από χέρι. Εκλεκτά μηλέικα πιάτα όπως αρνάκι σουρτούκικο (με φέτα!) κλέφτικο και ψητό στη χόβολη αλλά και ένα επίσης καταπληκτικό χοιρινό με πετιμέζι. Γενικώς η ταβέρνα δεν παίζεται, οπότε αν επισκεφτείτε τη Μήλο, σημειώστε το, γιατί είναι ‘must’.\nΑν, βέβαια, πάτε στη Μήλο είναι δεδομένο ότι ανεβαίνοντας στην Τρυπητή, δεν υπάρχει περίπτωση να μην βρεθείτε στην ‘Εργίνα’. Και μόνο το όνομα της ιδιοκτήτριας (μαζί με τον σύζυγό της Λουκιανό) φτάνει για να σας υποψιάσει ότι η ταβέρνα που έχετε πάει είναι ιδιαίτερη.\nΠρώτα απ’ όλα η μοναδική θέα κι ύστερα η άψογη περιποίηση. Δοκιμάστε φυσικά τα περίφημα σπιτικά λαζάνια-πέστο που θα απογειώσουν τον ουρανίσκο σας. Ναι και στα πιταράκια (τα καλύτερα ίσως του νησιού) στην πατατόπιτα και προσοχή, αν δεν έχετε ξαναπάει, κάθε που συμπληρώνεται η ώρα ακούτε τις καμπάνες του Αγίου Νικολάου με το μεγάλο του ρολόι. Μη σας φύγει καμιά μπουκιά από τη λαχτάρα. Γιάννης Φιλέρης\nΟ γύρος της Μήλου με καραβάκι\nΠήγατε στη Μήλο, ωραίοι. Κάνατε μια σοφή επιλογή, γιατί θα λατρέψετε το νησί, όσες φορές και αν επιστρέφετε, κάτι θα ανακαλύπτετε που δεν το είχατε δει πριν. Αν, αν λέμε, σας κάνει και μπουνάτσα, τόσο το καλύτερο. Συνήθως στις Κυκλάδες φυσάνε οι αέρηδες, η Μήλος δεν μπορεί να αποτελέσει εξαίρεση. Στη θάλασσα χωρίς μελτέμι, ωστόσο, μην το σκεφτείτε δεύτερη φορά. Μπείτε σε ένα ιστιοπλοϊκό, ή σε ένα από τα πολλά καραβάκια, που φεύγουν από τον Αδάμαντα (ή και κάποια άλλη παραλία, για συντομότερες διαδρομές) και κάνετε το γύρο του νησιού. Δεν θα το μετανιώσετε ποτέ.\nΘα δείτε ορισμένα από τα πιο όμορφα τοπία που υπάρχουν στην Ελλάδα, θα κολυμπήσετε σε νερά τα οποία βλέπετε μόνο σε διαφημίσεις. Το Κλέφτικο, ο Γέροντας, το Τσιγκράδο, μέρη δυσπρόσιτα ή τελείως απρόσιτα, είναι πιο εντυπωσιακά και από τις … φωτογραφίες. Θα περάσεις μια μέρα στο σκάφος. Θα πιεις καφέ, θα φας σίγουρα μια μακαρονάδα με θαλασσινά. Έχει και φρούτο. Το σίγουρο, όμως, είναι ότι θα δεις εικόνες που δύσκολα θα ξεχάσεις. Γ.Φ.\nΥπαίθριο σινεμά στην Κίμωλο\nΓιουβέτσι με κατσίκι ή μουσακά μετά στον Αποστόλη, στο καφενείο Η Καλή Καρδιά Ταινία στο Χωριό της Κιμώλου, μετά ταινία στο υπαίθριο έπικ σινεμά της Κιμώλου (πρόσφατα έπαιξε τον Κλέφτη Ποδηλάτων), μέσα στο μισογκρεμισμένο κάστρο της που το έχουν φτιάξει (όπως και τις υπαίθριες βιβλιοθήκες του νησιού) οι Κιμωλίστες, η υπέροχη εθελοντική ομάδα Κιμώλου, και κλείσιμο βραδιάς με ποτά και ιστορίες στις μαξιλάρες του Μάκη στην Agora. Μίνα Μπιράκου\nΤο ιταλικό χωριό φάντασμα στη Ρόδο\nΜείνε στο ξενοδοχείο Elafos στο βουνό Προφήτης Ηλίας. Είναι χτισμένο το 1929 και θυμίζει το ξενοδοχείο από τη ‘Λάμψη’ του Κιούμπρικ. Κοντά είναι και η εγκαταλελειμμένη έπαυλη που επρόκειτο να γίνει το σπίτι, που θα έμενε ο Μουσολίνι όταν θα είχε αποσυρθεί. Φάε στον Γιάννη στην Παράγκα στο χωριό Απόλλωνα που είναι μόλις λίγα λεπτά μακριά με το αμάξι. Αρνί οφτό, ροδίτικα πιτάκια και η πίτα με γλυκό σταφύλι είναι οι απαραίτητες επιλογές. Κάνε βόλτα το σούρουπο στο Ιταλικό χωριό φάντασμα Campochiaro στην Ελεούσα, που έχει την πιο υπέροχη δεξαμενη που έχει δει. Ν.Κ.\nΜπάνιο στα Ξύλα, το Βρόσκοπο και τις Τρεις Αμμουδιές στην Τζια\nΜόλις μιάμιση ώρα από το Λαύριο βρίσκεται αυτό το ανεξερεύνητο διαμάντι των Κυκλάδων. Με πάνω από 12 φανταστικές παραλίες, δυστυχώς οι περισσότερες προσβάσιμες με υπομονή και ψηλό αυτοκίνητο, και τοπικά προϊόντα που ζηλεύουν οι άλλες Κυκλάδες, η Τζια είναι ένα τόπος εξοχικών κατοικιών αλλά και λατρείας για εκείνους που της έδωσαν μια ευκαιρία. Γιατί ένα είναι σίγουρο. Αν βουτήξεις στις Τρεις Αμμουδιές, αν φας στον Πέτρο ή την Άννα κι αν σταθείς να σε χτυπήσει ο βοριάς στο μοναστήρι της Καστριανής, θα το ερωτευτείς μια για πάντα αυτό το νησί. Χ.Χ.\nΣτην Άγρια Δύση στην Παλαιόχωρα Κρήτης\nΣτην Παλαιόχωρα Κρήτης θα κάνεις μπάνιο στα Χαλίκια, στο Γιανισκάρι και την Άγρια Δύση του και στον Κριό για ήσυχες βουτιές με μάσκα και υπέροχη θέα. Θα κάνεις τον κόπο και θα πεταχτείς με καραβάκι μέχρι το Ελαφονήσι, για παραλία που όμοιά της δεν έχεις ξαναδεί. Ιδανική και για όσους δεν αγαπούν τα βαθιά νερά. Ι.Γ.\nΓαλακτομπούρεκο στην Παλαιόχωρα Κρήτης\nΣτην Αριστέα για φρέσκο ψάρι και μπουρέκι. Στην Κάντανο στην Πλατεία θα πας για κρεατότουρτα, στο Καφενείο στο Σχολείο για μεζέδες, και στο ζαχαροπλαστείο Κοντεκάκη για γαλακτομπούρεκο από γάλα της περιοχής και παγωτό. Για ποτό είναι υποχρεωτικό να περάσεις από τον Άγιο και για καλό κρασί στο Monica’s Wine Bar. Ι.Γ.\nΠρωινή διαδρομή στο Φαράγγι Σαμαριάς\nΑπό τα Χανιά παίρνες (σχεδόν) αναγκαστικά το λεωφορείο ΚΤΕΛ και φτάνεις στην ορεινή είσοδο του Φαραγγιού. Περνάς από άδεια ορεινά χωριά που επίσης κοιμούνται. Όταν βγαίνεις από το λεωφορείο κατά τις 5.30 το πρωί είσαι με κοντομάνικο. Αλλά είναι σαν ο Αύγουστος να έγινε Φεβρουάριο. Mετά από λίγο ο ήλιος βγαίνει, έχεις κατέβει και εσύ από το βουνό και είναι σαν να περνάς μέσα σε λίγες ώρες από τον χειμώνα στον καύσωνα. Ν.Σ.\nΣτον Τίμιο Σταυρό, στα Σφακιά\nΛουτρό, στα Σφακιά. Περίπου 70 χιλιόμετρα από τα Χανιά. Η καραντίνα πριν από την καραντίνα. Το μέρος για απόλυτη ηρεμία, εκεί όπου όσες μέρες θα κάτσεις δεν χρειάζεται να βάλεις παπούτσια. Πάρε ό,τι θες μαζί σου, εκτός από άγχος. Αυτό, μαζί με το αυτοκίνητο, το αφήνεις στο λιμάνι πριν μπεις στο φέρι για να σε πάει στο Λουτρό. Ένα μικρό και γραφικό ψαροχώρι, ο απόλυτος καλοκαιρινός παράδεισος της Κρήτης όπου όλα τα έχεις δίπλα σου. Κυριολεκτικά. Ούτε αυτοκίνητα ούτε πολυσύχναστοι δρόμοι ούτε φασαρία, τίποτε από όλα αυτά που χαρακτηρίζουν ένα νησί. Έχει και κοντινές παραλίες για σύντομη εξόρμηση είτε με τα πόδια είτε με βάρκα που με χαρά σε περιμένει για να σε μεταφέρει στην παραλία των Γλυκών Νερών, στο Περβολάρι, στα μαγευτικά Μαρμαρά ή στον Τίμιο Σταυρό. Τα ξενοδοχεία είναι αυτός ακριβώς που χρειάζεσαι, δεν είναι σούπερ ντούπερ, αλλά έχουν την απόλυτη θέα όποιο κι αν διαλέξεις. Και για φαγητό, τα πράγματα είναι άκρως… κρητικά. Η κουζίνα θα σε ενθουσιάσει, οι μυρωδιές δεν θα σε αφήσουν σε ησυχία και η φιλοξενία θα σε ανταμείψει για την επιλογή σου. Σταύρος Καραΐνδρος\nΓύρος με βαρκάκι στην Ιθάκη\nΜία βόλτα με οποιοδήποτε πλεούμενο γύρω από το νησί της Ιθάκης θα σε πείσει ότι υπάρχουν δεκάδες ανεξερεύνητοι προορισμοί σε αυτό το τόσο μικρό αλλά τόσο όμορφο νησί. Μικροί κολπίσκοι που σε περιμένουν να απολαύσεις τη μοναξιά σου στα νερά τους μιας και είναι τόσο μικροί που δύσκολα θα χωρά και δεύτερο ή τρίτο βαρκάκι δίπλα στο δικό σας. Η Ιθάκη είναι μία σύντομη στάση για τα ιστιοπλοϊκά μιας και δεν έχει πολλά λιμάνια για να δέσεις, όταν έχεις απέναντι την Κεφαλλονιά. Αλλά είναι λατρεμένος τόπος για βουτιές στα βαθιά γαλανά νερά της. Χ.Χ.\nΖεν μπάνιο και χορτόψαρο στην Κατσαδιά στους Λειψούς\nΑν έχεις χάσει τον εαυτό σου, θα τον βρεις λογικά στην Κατσαδιά στους Λειψούς, όχι στην ομορφότερη παραλία που έχεις πάει ποτέ στη ζωή σου, αλλά απ’ τις πιο ζεν που θα συναντήσεις. Μέσα στο γενικότερο χαλαρό κλίμα των Λειψών, που θες δεν θες σε παρασύρει στην αβάσταχτη ελαφρότητα του ελληνικού καλοκαιριού, η Κατσαδιά σου ανοίγει πόρτα για να πετάξεις όλα τα βάρη, με την πρώτη βουτιά στα καθαρά και δροσερά νερά της. Εκεί θα διαβάσεις το βιβλίο σου, στις σκιές που δημιουργούν φυσικά τα δέντρα πίσω απ’ την παραλία και όταν μεσημεριάσει και αναζητήσεις κάτι που θα κατευνάσει την πείνα σου, θα κάνεις 20 μαξ 40 βήματα, θα ανέβεις μερικά σκαλιά και θα βρεθείς στην αυλή του bar-restaraunt Dilaila. Ένα ωραίο οικογενειακό μαγαζί με παράδοση, που σέβεται το παρελθόν, χωρίς ωστόσο να αγνοεί το παρόν. Η ομώνυμη σαλάτα θυμίζει χωριάτικη με λειψιώτικο κατσικίσιο τυρί, κολοκύθι και κρουτόν, η πρωτότυπη καρπουζοσαλάτα συνδυάζει τη δροσιά του καρπουζιού με την αλμύρα της φέτας και των λοιπών λαχανικών, ενώ όλες σχεδόν οι σαλάτες έχουν φρούτα όπως πεπόνι, σύκο, αχλάδι ή πορτοκάλι, που δίνουν μια ξεχωριστή μελωδία γεύσεων.\nΣημαντική σημείωση, πως όλα τα μυρωδικά και σαλατικά εποχής είναι απ’ τον κήπο που θα δεις στην αυλή, λίγα μέτρα από τα τραπέζια. Το χορτόψαρο (τσιγαριαστά χόρτα απ’ τον κήπο που λέγαμε, ντομάτα, ταρτάρ τόνου και σάλτσα εσπεριδοειδών) είναι απ’ τα πιο “must” πιάτα του μαγαζιού, όπως και το καλαμάρι καρπάτσιο, ενώ η τρελοφέτα λαχανικών είναι αυτό ακριβώς που διαβάζεις και θες αμέσως να παραγγείλεις. Στο Dilaila θα χορτάσεις επίσης από λειψιώτικη φιλοξενία και θα φροντίσουν γι’ αυτό οι άνθρωποι του μαγαζιού, που τους βγαίνει τόσο αυθόρμητα και αληθινά και καθόλου επιτηδευμένα. Γρηγόρης Μπάτης\nΣτο ‘Μεθυσμένο γουρούνι’ στη Νάξο\nΗ Νάξος είναι πραγματικά το νησί της γαστρονομίας. Ακόμα και στην πιο απλή ταβέρνα, η γεύση και η παρουσίαση του φαγητού είναι φοβερά προσεγμένη. Μην παραλείψεις να πας ωστόσο στη φημισμένη Αξιώτισσα για τα μαγειρευτά του κυρίου Γιάννη και στη Μάρω για χοιρινό ρόστο και ‘μεθυσμένο γουρούνι’. Αν αγαπάς τον κορμό, το γλυκό έχει την τιμητική του στο νησί και σερβίρεται σπιτικό σχεδόν παντού. Για ποτό με απέραντη θέα θα πας στο καλλιτεχνικό Terrace Cafe, στο Swing Cocktail Bar στη Χώρα και στο Mitos ARTernative BAR στο Χαλκί, το πιο γραφικό χωριό του νησιού μαζί με την Απείρανθο. Ι.Γ.\nΤοιχογραφημένα κόμικ στη Χίο\nΜία ώρα πριν τη Δύση του ήλιου, πας στα Διευχά, ένα χωριό 12 κατοίκων στη Χίο, και βρίσκεις τον Γιώργη στην ταβέρνα “Πεύκος” στην πλατεία, τον μοναδικό κάτοχο του κλειδιού της Μονής Μουνδών. Ο Γιώργης σε οδηγεί στην εκκλησία της Μονής, η οποία είναι τοιχογραφημένη με όλες τις σκηνές από την Παλαιά και την Καινή Διαθήκη σε κόμιξ με πολλές σπλατεριές. Τα κόμιξ σχεδιάστηκαν από τους μοναχούς που κατοικούσαν στο Μοναστήρι, το οποίο εγκαταλείφθηκε για πάντα το 1957. Στη συνέχεια μπορείς να πας για φαΐ στα Πιραμά, ένα κοντινό μικρό χωριό, που στην ταβέρνα της πλατείας δεν υπάρχει στάνταρ μενού, αλλά ό,τι βγάζει είναι τέλειο. Ν.Κ.\nΜπάνιο όλη μέρα στον Σίμο και σουβλάκια στην Τράκαινα\nΕίτε έχεις ιστορίες από το bar ανάμεσα στις δύο παραλίες του Σίμου να διηγηθείς είτε είσαι από εκείνους που ανακάλυψαν την Ελαφόνησο τα τελευταία χρόνια, στα νερά της θα σκεφτείς ότι ο παράδεισος είναι επίγειος και βρίσκεται μόλις 4 ώρες από την Αθήνα. Οι λάτρεις του νησιού παραπονιούνται όταν έχει πολύ κόσμο το κάμπινγκ αλλά η αλήθεια είναι ότι η παραλίες του Σίμου μας χωράνε όλους και με COVID – 19 και με άνεση. Εκεί που θα δυσκολευτείς είναι να βρεις τραπέζι στην Τράκαινα για τα φημισμένα σουβλάκια της που μεγαλώνουν γενιές και γενιές ταξιδιωτών από τότε που ήταν στο στενό, πολύ πριν πιάσει πρώτη μούρη στο λιμάνι. Χ.Χ.\nΑνεξερεύνητη ομορφιά του Κάλαμου και του Καστού\nΈχουμε ακούσει διθυράμβους για τα σμαραγδένια νερά και την υπέροχη φινέτσα τόσο της Λευκάδας, όσο και της Ιθάκης. Δίπλα, όμως, σε αυτά τα υπερπροβεβλημένα νησιά του Ιονίου υπάρχουν δύο ακατέργαστα διαμάντια, τα οποία τα ξέρουν λίγοι. Ο λόγος για τον Κάλαμο και τον Καστό. Δύο μικρά νησάκια που βρίσκονται ακριβώς κάτω από τη Λευκάδα, έχουν πυκνή βλάστηση και αποτελούν παράδεισο επί Γης. Μπορείς να φτάσεις εύκολα είτε στον Κάλαμο, είτε στον Καστό από τον Μύτικα Αιτωλοακαρνανίας (έχει καραβάκι δύο φορές την ημέρα). Η δεύτερη επιλογή είναι να πάρεις μία γεύση από την ομορφιά τους με μία από τις μονοήμερες κρουαζιέρες που ξεκινούν καθημερινά από το Νυδρί της Λευκάδας. Είναι δεδομένο πως θα τα λατρέψεις και θα θες να παρατείνεις τις διακοπές σου, μένοντας σε κάποιο από τα ελάχιστα δωμάτια που θα βρεις στα νησάκια αυτά. Αν πάλι είσαι από τους τυχερούς που έχουν δίπλωμα για ταχύπλοο, τότε να νοικιάσεις οπωσδήποτε ένα και να κάνεις το γύρο του Κάλαμου και του Καστού. Και το καλύτερο tip; Ένα μπάνιο στις Μυρτιές στον Κάλαμο. Μια ερημική και εξωτική παραλία, στην οποία θα νιώσεις λες και βρίσκεσαι στην Καραϊβική. Γιάννης Μπαϊρακτάρης\nΗ πλατεία στην Καρυά, στην ορεινή Λευκάδα\nΝαι, η Λευκάδα έχει ένα σωρό ομορφιές, από παραλίες μέχρι μέρη για να φας. Αλλά. ΑΛΛΑ. Το συναίσθημα του να ξυπνάς στο χωριό της Καρυάς και να πίνεις τον πρώτο καφέ της ημέρας στην πλατεία του χωριού, κάτω από τα πλατάνια, δεν συγκρίνεται με τίποτα. Στο μυαλό μου, αυτό σημαίνει διακοπές περισσότερο κι από οποιαδήποτε βουτιά σε γαλαζοπράσινα νερά. Κ.Α.\nΗ Μικρή Μαντίνεια στην Καλαμάτα\nΜε αφετηρία την Καλαμάτα, θα κάνεις μπάνιο στην παραλία κάτω από το ξενοδοχείο Ακτή Ταϋγέτου. Η Μικρή Μαντίνεια είναι ένας τέλειος μικρός κολπίσκος επίσης, το Αρχοντικό Αβίας και το Ακρογιάλι Αβίας είναι ακόμα καλά κρυμμένα μυστικά, ενώ στις Κιτριές θα δεις το πιο όμορφο ηλιοβασίλεμα μετά τις βουτιές σου. Ι.Γ.\nΓεμιστό μπιφτέκι στην Καλαμάτα\nΣτην Καλαμάτα θα τιμήσεις σίγουρα την ταβέρνα Ξημέρωμα. Είναι γνωστή για τα ψαρικά και τα θαλασσινά της, αλλά έχει και το καλύτερο – και πιο μεγάλο! – γεμιστό μπιφτέκι που θα φας. Στο Burgery για τέλειο burger, στο Sef για σουβλάκι, στο Κάρδαμο για ελληνική κουζίνα με twist και στον Μύθο για τεράστιες ποικιλίες. Για ποτό με θέα θα ανέβεις μέχρι το Καστράκι στη Βέργα και θα πας και στο Tricky Bar για περιπετειώδη κοκτέιλ. Ι.Γ.\n‘Ντόλτσο’ βίτα στην Καστοριά\nΤο Ντόλτσο, η παλιά συνοικία της Καστοριάς, με τα ατμοσφαιρικά καλντερίμια και τα παλιά αρχοντικά που έχουν μετατραπεί σε boutique hotels, είναι -αντιθέτως με ότι πιστεύουν κάποιοι- all year around προορισμός. Εξοπλίσου με άπλετο αντικουνουπικό (δίπλα σε λίμνη θα είσαι, λογικό δεν είναι;) και σου εγγυώμαι ότι μια βόλτα εδώ θα σου μείνει αξέχαστη. Δεν θα σου κάνει καρδιά να ξεκουνηθείς πέρα από το για να κατηφορίσεις στο παραλιακό Εν Καιρώ για αξέχαστους μεζέδες με θέα λίμνη. Αν και οφείλεις να μπεις κάποια στιγμή στο αυτοκίνητο για να απολαύσεις την θέα από τον Προφήτη Ηλία, να κάνεις -ανάμεσα σε κλαίουσες ιτιές και πλατάνια- τον εσωτερικό (με στάση στην Σπηλιά του Δράκου και το μοναστήρι της Παναγίας Μαυριώτισσας) ή τον εξωτερικό περίγυρο της λίμνης (με στάση το Δισπηλιό με την εξαιρετική αναπαράσταση του προϊστορικού Λιμναίου Οικισμού που αποτελείται από 8 καλύβες). Π.Κ.\nΆγιος Βλάσης στο Πήλιο\nΤο Πήλιο είναι η εναλλακτική επιλογή εκείνων που απαιτούν το κάτι παραπάνω από τις διακοπές τους. Το Πήλιο είναι η βόμβα στα θεμέλια του mainstream καλοκαιριού, καθώς συνδυάζει εξωπραγματικά όμορφες παραλίες όπως η Μελάνη, η Πλάκα και η Νταμούχαρη, με γνήσια, αμετανόητα ‘χωριάτικα’ χωριά. Το πανηγύρι του Αγίου Βλάση ευχόμαστε να ξανασυμβεί όπως συνέβαινε πάντα και προσέλκυε σπουδαίους τραγουδιστές όπως ο Θανάσης Παπακωνσταντίνου, σε συναυλίες και αυτοσχέδια γλέντια που δεν έχουν καμία ώρα λήξης. Σαν το καλοκαίρι, δεν τελειώνουν ποτέ. Γιάννης Δημητρέλλος\nΟι καταρράκτες της Έδεσσας και τα Λουτρά Πόζαρ\nΚρυστάλλινα νερά, καλοκαιριάτικα, να το ξέρεις πως δεν έχει μόνο στο Αιγαίο και στις Κυκλάδες. Κάτι που διαπίστωσα, χρόνια πριν, όταν γύρισα για πρώτη φορά πλάτη στο απέραντο γαλάζιο και έκανα ένα 20ήμερο Αυγουστιάτικο road trip στην Βόρειο Ελλάδα. Εκεί που λάτρεψα περισσότερο από οτιδήποτε άλλο την Έδεσσα, μια πόλη οργανικά συνδεδεμένη με το νερό όσο καμία άλλη. Εντυπωσιακοί καταρράκτες (ιδανικό background για selfie προφανώς οι δυο μεγάλοι), προσεγμένος -και με ενδιαφέρον- περιβάλλον χώρος για να μάθεις και λίγο ιστορία, υπέροχη θέα. Ειδική μνεία τόσο στην παλιά συνοικία Βαρόσι που βρίσκεται λίγο πιο δίπλα όσο και στα μαγαζιά με σουβενίρ που βρίσκονται απέναντι. Με διαφορά τα πιο cult που έχω πετύχει στην ζωή μου. Ή, τουλάχιστον, αυτή ήταν η δική ου εντύπωση επειδή πουθενά αλλού δεν είχα δει πριν κούπα και παιδική φορμούλα με στάμπα Στέλιο Καζαντζίδη.\nΚαι μην ακούσω γκρίνιες ότι στους καταρράκτες δεν μπορείς να βουτήξεις. Με τα ιαματικά λουτρά Πόζαρ να απέχουν μόλις μισή ώρα μακριά, αυτό το πρόβλημα λύνεται. Ξεκίνα με μια ‘κοινόχρηστη’ βουτιά στους καταρράκτες και την εξωτερική πισίνα (εξαίσια και το χειμώνα, με το χιόνι παντού και εσένα στα ‘ζεστά’). Αλλά φρόντισε να έχεις κάνει κράτηση -για εσένα και το κορίτσι σου- σε μια από τις 11 prive πισίνες (χωρητικότητας έως 6 ατόμων) για να νοιώσεις πραγματικά αναζωογονημένος. Π.Κ.\nΛουκούμι και F16 στο Λεωνίδιο\nΔεν έχω αισθανθεί ποτέ μου πιο κοντά στον θεό από ότι εκείνο το πρωινό του Αυγούστου που βρέθηκα να πίνω ελληνικό καφέ και να τρώω λουκουμάκι εντός της -χτισμένης στον απόκρημνο κόκκινο βράχο πάνω από το Λεωνίδιο- Ιεράς Μονής της Παναγιάς Έλωνας. Εκεί, στην απόλυτη σιωπή, με θέα το επιβλητικό φαράγγι του Δάφνωνα, ήταν που κατάφερα να βάλω σε μια τάξη τις σκέψεις μου. Δευτερόλεπτα πριν ένα μαχητικό της πολεμικής αεροπορίας βρέθηκε να κάνει χαμηλή πτήση πάνω από τα κεφάλια μας. Το επιστέγασμα στην διαμονή μου σε έναν από τους τελευταίους αυθεντικούς προορισμούς στην Ελλάδα που αξίζει να φας κατάμουτρα όλες τις στροφές (εντάξει, παίζει και δελφίνι) μέχρι να τον προσεγγίσεις.\nΕννοείται πως δοκιμάζεις με τα μάτια κλειστά ότι βρεις και περιέχει την ΠΟΠ τσακώνικη μελιτζάνα στις ταβέρνες της πόλης (must η επίσκεψη στο φεστιβάλ της τσακώνικης μελιτζάνας). Γλυκεία και ελαφριά θα σου επιτρέψει να κάνεις την νομοτελειακή περατζάδα θαυμάζοντας τα φράγκικης αισθητικής αρχοντόσπιστα και τις ολάνθιστες αυλές. Όλα αυτά πριν πας για μπάνιο στις γνωστές καλές τριγύρω παραλίες (Πούλιθρα, Τηγάνι, Φωκιανός). Με τελική στάση, το απογευματάκι, στις ψαροταβέρνες της Πλάκας. Π.Κ.\nΠρωινά ούζα στη Ναύπακτο\nΜια χαρά είναι το κάστρο (για θέα και παγωτό) και το γραφικό ενετικό λιμάνι με τους πύργους, το άγαλμα του Θερβάντες (που τραυματίστηκε στην γνωστή ναυμαχία) και τα μπαράκια. Απόλυτα χαλαρωτικό το να περπατάς, κάνεις ποδήλατο ή να τσιμπολογάς κατά μήκος της -πεζοδρομημένης το καλοκαίρι- Ψανής (ειδική μνεία στην Αύρα για θαλασσινά και στο Ξυλοφουρνάκι για πίτσα) και του Γρίμποβου (αγαπημένο το Ανέμελα, στο τέλος του δρόμου). Αλλά για μένα, που την επισκέπτομαι κάθε καλοκαίρι επί 20 χρόνια, η πραγματική γοητεία της κρύβεται σε πράγματα που σπάνια ανακαλύπτουν οι τουρίστες. Όπως την μοναδική θέα από το μπαλκόνι του πετρόκτιστου ξενοδοχείου Ilion ή του τριώροφου σπιτιού του μπατζανάκη μου (που έχει δικαίως μεγάλο σουξέ στο Airbnb).\nΤο πρωινό ούζο (σόρι, μπάνιο εννοούσα) κάτω από τα πλατάνια στου Ζωγράφου, την παραδοσιακή ταβέρνα στην άκρη του Γρίμποβου που προτιμούν δικαίως οι μεγαλύτεροι σε ηλικία. Τα άκρως εθιστικά κοκάκια του Νικολάου. Τα γλυκίσματα που βγαίνουν από τις σούβλες του Θωμόπουλου στον Λυγιά. Τα αψεγάδιαστα ψημένα ψάρια στον Λάππα στην Μακύνεια με θεά στο απέραντο γαλάζιο. Και, τέλος, τα κρυστάλλινα νερά της Σεργούλας, μιας παραλίας που αξίζει τα 20 λεπτά παραθαλάσσιας διαδρομής για να φτάσεις έως εκεί. Αν και κάτι μου λέει ότι αν είσαι ξαπλώστρας, θα βαρέσεις χειρόφρενο στην Blue Lake στο Μοναστηράκι, κατ’ εμέ το πιο στιλάτο beach bar της περιοχής. Π.Κ.\nΜε αυτοκίνητο και κολλητό στη Λίμνη Βόλβη\nΒρέθηκα στη Λίμνη το 2017, παρέα με τον κολλητό μου, κατά τη διάρκεια ταξιδιού με αυτοκίνητο που κατέληξε στη Θεσσαλονίκη. Δεν θα σου πω ψέματα, ή έμπνευση ήταν εκείνο το ‘Συνέδριο’ για το οποίο ο κύριος Πάνος ένιωσε ένα ‘φύσημα’ στην καρδιά και εκείνο το Κορίτσι που έκανε την καρδιά του χίλια κομμάτια. Η Λίμνη για όποιον έχει ζήσει στην Θεσσαλονίκη ήταν ανέκαθεν ένας προορισμός αποδράσεων, ένα μαγικό τοπίο για να αφιερωθείς στις σκέψεις σου ,στον εαυτό σου, σε όλα εκείνα τα πρόσωπα και τα πράγματα που έχουν πραγματική αξία. Γ.Δ.\nΜε οποιονδήποτε τρόπο και μέσο στην Αγία Άννα της Εύβοιας\nΉταν καλοκαίρι του 2017 και σε μια παραλία δύο ώρες από την Αθήνα, εγώ και η Κ αποκτούσαμε ξανά πίστη στο ανέφικτο, πώς μετά από 6 χρόνια σε μια σχέση πότε εξ’ αποστάσεως και πότε άνευ αποστάσεως, θα μπορούσαμε να είμαστε μαζί για πάντα. Η περιοχή της Αγίας είναι ο ορισμός του μίνι παραδείσου για σένα που δεν πρόλαβες να κλείσεις διακοπές στο νησί (άνθρωποι είμαστε), για σένα που κυνηγάς τις σύντομες αποδράσεις. Η υποσημείωση στο ημερολόγιο σου που δεν πρέπει να σβηστεί. Γ.Δ.\nΕλεύθερο camping στο Σαρακήνικο στην Βόρεια Εύβοια\nΔεν γνωρίζουμε αν είσαι φαν του ελεύθερου camping, αλλά στην συγκεκριμένη παραλία αξίζει και με το παραπάνω. Κάτω από ένα καταπράσινο δάσος, με ιδανικά σημεία για να στήσεις την σκηνή σου και πανέμορφα νερά, η συγκεκριμένη παραλία είναι θαύμα που δεν πλημμυρίζει από κόσμο. Θα νομίζεις ότι είσαι σε σκηνικό ταινίας, ειδικά αν την πετύχεις άδεια. Κοντά στην Αθήνα, ιδανική και για απόδραση Σαββατοκύριακου, χωρίς κρατήσεις και προγραμματισμούς. Αξίζει τον κόπο, εμπιστεύσου μας. Κ.Α.\nΦυσικό fish spa στη λίμνη της Βουλιαγμένης\nΈχεις περάσει απ’ έξω πολλάκις. Ενδεχομένως, να έχεις μπει και μέσα -για φαγητό ή ποτό. Ήλθε η ώρα να πας για μπάνιο στη Λίμνη Βουλιαγμένης. Ήταν μια από τις σημειώσεις που έκανα πέρυσι, όταν αποφάσισα να μην φύγω από την Αθήνα -γιατί δεν βρήκα κατάλυμα που να με δέχεται με δυο σκύλους. ‘Παίζει’ να ήμουν η μόνη Ελληνίδα στο χώρο που είναι οι ξαπλώστρες. Και ναι, σκέφτηκα πόσο αχάριστοι είμαστε, που έχουμε όλα τα καλά μέσα στα πόδια μας και τα αγνοούμε. Δεν είχα πάει νωρίτερα, γιατί θεωρούσα πως πρώτα πρέπει να ‘κλείσω’ τα 60 -εννοώ πως είχα την εντύπωση ότι προτιμούν τη Λίμνη οι μεγαλύτεροι για θεραπευτικούς λόγους, δεδομένων των ιαματικών νερών. Έκανα ΜΕΓΑΛΟ λάθος.\nΘα σου προτείνω να πας μέρα που να φυσάει λίγο -γιατί αλλιώς θα είναι δύσκολα τα πράγματα. Υπάρχει θερμόμετρο που σε ενημερώνει για τη θερμοκρασία του νερού, όπου όταν μπεις θα αισθανθείς μικροσκοπικά ψαράκια να σε τσιμπάνε -σε γαργαλιστικό, ουδόλως ενοχλητικό βαθμό. Είναι από αυτά που χρησιμοποιούν τα fish spa για απολέπιση. Εκεί όπου τελειώνει η λίμνη, αρχίζει ένα υποβρύχιο σπήλαιο του οποίου το τέρμα δεν έχει ανακαλυφθεί ακόμα. Μην μπεις στη διαδικασία να το ανακαλύψεις εσύ. Άσε που δεν θα σε αφήσουν. Έχε πρόχειρα 12 ευρώ για την είσοδο (15 τα σαββατοκύριακα) και σπεύσε, για να πιάσεις ξαπλώστρα που να ‘χει και ομπρέλα -μη σε φάει ο ήλιος. Μόλις κατέβεις τη σκαλίτσα που οδηγεί στο νερό, θα με ευχαριστείς για την πρόταση. Νίκη Μπάκουλη\nSelfie δίπλα στον αρχαίο ναό στην Καρθαία\nΤο αντιλαμβάνομαι ότι το να κλείσεις ιστιοπλοϊκό για να κάνεις την γύρα σου, μαζί με την παρέα σου, στον Αργοσαρωνικό είναι ακριβό σπόρ. Αν και αυτό το καλοκαίρι, να το ξέρεις, είναι και πιο φθηνό από ποτέ και πιο ασφαλές (ένα είδος ταξιδιού που είναι ο ορισμός του social distancing). Το μόνο που χρειάζεται είναι να κατέβεις στην Μαρίνα Αλίμου (η μεγαλύτερη των Βαλκανίων, βεβαίως) και να ζητήσεις από τον έμπειρο σκίπερ να σου δείξει τα δικά του αγαπημένα σημεία. Στο εγγυώμαι ότι στην λίστα του θα είναι σίγουρα η ατμοσφαιρική Καρθαία. Πρόκειται για την αρχαία πόλη της Κέας, σημαντικό θρησκευτικό και πολιτιστικό κέντρο για 1.400 χρόνια. Ή, για να σου μιλήσω στην γλώσσα σου, το μοναδικό σημείο στο Αιγαίο όπου μπορείς να απολαύσεις τέτοιου επιπέδου θέα, με φόντο δυο αρχαϊκούς ναούς (Αθηνάς και Απόλλωνα Πυθίου) και ένα αναστηλωμένο αρχαίο θέατρο. Αν και τότε δεν νιώσεις να φουσκώνεις από περηφάνεια για τα επιτεύγματα των προγόνων σου, τότε δεν υπάρχει καμιά ελπίδα. Π.Κ.\nΤο τρίπτυχο Μάραθος, Λαγκούβαρδος, Πρώτη\nΈνα υπέροχο τρίπτυχο για τις διακοπές σας! Στη δυτική ακτή της Μεσσηνίας, 280 χιλιόμετρα από την Αθήνα, βρίσκεται ο Μάραθος, ένα παραθαλάσσιο χωριό, το επίνειο των Γαργαλιάνων. Τρία χιλιόμετρα προς τα βόρεια του χωριού βρίσκεται η παραλία του Λαγκούβαρδου, που εδώ και μερικά χρόνια προσελκύει surfers από όλη την Ελλάδα. Με λεπτή λευκή άμμο και πεύκα, αλλά και μεγάλα κύματα, θέλει προσοχή, γιατί τα θαλάσσια ρεύματα δεν αστειεύονται! Συνήθως έχει τρεις καντίνες, ξαπλώστρες, μουσικές και αρκετό κόσμο, αλλά φέτος, προς το παρόν, είναι έρημη και παρθένα, αν και σύντομα, μέσα στον Ιούλιο, θα “οργανωθεί” και πάλι.\nΜε ορμητήριο τον Μάραθο, η καλύτερη επιλογή διαμονής είναι η άρτια ξενοδοχειακή μονάδα ‘Αρτίνα’ και ‘Αρτίνα Nuovo’, δίπλα στη θάλασσα, με θέα το λιμάνι, το Ιόνιο και την Πρώτη. Δείτε από εκεί το ηλιοβασίλεμα και θα με θυμηθείτε! Μην παραλείψετε να δοκιμάσετε τα μοναδικά μαγειρευτά στου Βασιλάκη του Μίγγα, το ψάρι στου Νίκου του Θαλασσινού, την προχωρημένη κουζίνα στο ‘Ρίκι’, τις ψησταριές ‘Πάμε Μπούντη’ και ‘Όπως παλιά’, και το εστιατόριο ‘Πανόραμα’. Εναλλακτικά, πίτσα στο ‘Ένθεον’. Πιείτε τον καφέ σας ή το ποτό σας, είτε στο ‘Albatross’ είτε στον ‘Ροθανθό’, αμφότερα στον παραλιακό πεζόδρομο του χωριού.\nΕπισκεφθείτε οπωσδήποτε το νησάκι απέναντι, την Πρώτη, με τα καθημερινά δρομολόγια του Proti Cruises. Υπάρχει μοναστήρι, αρχαία ερείπια, αλλά και αρχαίες επιγραφές στο ‘Γραμμένο’ και βέβαια αυτή η υπέροχη, μικρή παραλία της Βουρλιάς, που διαθέτει και ναυάγιο παρακαλώ! Εκεί μπορείτε να κάνετε και καταδύσεις με το Ionian Dive. Θανάσης Κρεκούκιας\nΗλιοβασίλεμα με λακωνικές γεύσεις στο ‘Ήταν καιρός’ στην Μάνη\nΣτη Μάνη, την λακωνική, την αυθεντική, εκεί που η πέτρα νικά σε κάθε μάχη και επικρατεί σε οποιοδήποτε σκηνικό, εκεί που θα βρεις όμορφες θάλασσες αλλά για να τις ανταμώσεις θα πρέπει να διανύσεις μια κάποια απόσταση, εκεί λοιπόν και συγκεκριμένα κάπου ανάμεσα σε Γερολιμένα και Αερόπολη (δύο περιοχές, σύμβολα της περιοχής), στον Πύργο Διρού, θα βρεις ένα απ’ τα πιο όμορφα και παραδοσιακά εστιατόρια. Σ’ ένα μεγάλο κήπο, ιδανικό για οικογενειακά τραπέζια αλλά και για ρομαντικά δείπνα, το ‘Ήταν καιρός‘, είναι αυτό ακριβώς που λέει το όνομά του. Ένα μαγαζί, που έλειπε απ’ την Μάνη και προσφέρει στους επισκέπτες ηδονικές γεύσεις με πρώτες ύλες απ’ το τόπο που ζουν και στους ντόπιους ένα ζεστό περιβάλλον για να χορτάσουν και να καμαρώσουν για τα γευστικά κατορθώματα αυτών και των προγόνων τους.\nΤο “Ήταν καιρός” παντρεύει με δεσμούς αιώνιας πίστης την παράδοση με το τώρα και δημιουργεί αυθεντικά πιάτα και καταστάσεις, μακριά από τουριστικά και βαρετά κλισέ μενού που συναντάς σε αρκετά μαγαζιά στην Μάνη. Με το ζεστό καλωσόρισμα θα σε κεράσουν τσίπουρο από απόσταγμα φραγκόσυκου (που είναι σε αφθονία στην Μάνη), τηγανίδες, μανιάτικο λούπινο κατσικίσιο φρέσκο τυρί, καπνιστό σύγκλινο της θάλασσας και τσακιστές ελιές. Αξίζει να δοκιμάσεις τις μανιάτικες λαχανόπιτες (χορτόπιτα με τσιγαριστά χόρτα), σφέλλα απ’ τον Ταΰγετο αν σ΄αρέσουν τα τυριά και το μεγάλο μπιφτέκι του Νικόλα από μοσχαρίσιο άπαχο κρέας που φέρνουν οι κτηνοτρόφοι απ’ τις γύρω περιοχές. Αν προτιμάς το ψάρι (που καλά κάνεις δηλαδή), μην κάνεις το λάθος και φύγεις χωρίς να φας φιλέτο μπαρμπούνι με βραστά λαχανικά, αλλά και κριθαρότο καραβίδας σε ζωμό αχινού, που βέβαια χρειάζεται να το έχεις προπαραγγείλει. Μα πάνω απ’ όλα, μην κάνεις το σφάλμα και δεν πας ένα απόγευμα προς βράδυ (λίγο μετά τις 20:00) για να απολαύσεις στην αυλή το τρομερό ηλιοβασίλεμα που λούζει τις πέτρες, τα χωράφια και τη θάλασσα της ασύγκριτης Μάνης. Παρέα με την εξίσου ασύγκριτη γεύση της παραδοσιακής πορτοκαλόπιτας με παγωτό καϊμάκι, που ένα χρόνο μετά, δεν λέει να φύγει απ’ το μυαλό μου. Γρ. Μ.\nΣαββατοκύριακο στο Σούνιο\nΑν δεν έχεις χρόνο, χρήμα ή διάθεση για κανονικές διακοπές φέτος, μπορείς πάντα να νοικιάσεις ένα Airbnb στο Σούνιο, ιδανικά με πισίνα αν είστε μεγάλη παρέα και τα έξοδα μοιραστούν, και να μην κουνηθείς από εκεί για όλο το Σαββατοκύριακο. Σίγουρα, δεν είναι σαν τις κανονικές σου διακοπές, αλλά πίστεψέ μας, είναι ό,τι πρέπει για να ξεχαστείς από την σαπίλα της εβδομάδας, να αδειάσεις και να επιστρέψεις πιο ορεξάτος, έχοντας οδηγήσει μόλις μισή ώρα από την Αθήνα. Κ.Α.


Εάν είσαι συνέχεια σε κίνηση, πρόσεξε τα σανδάλια της μάρκας Teva. Η εξωτερική μεριά της γάμπας είναι υλικό - ύφασμα. Στο εσωτερικό των παπουτσιών η φόδρα: ύφασμα. Οι πάτοι των παπουτσιών είναι υλικό. Η σόλα είναι κατάλληλη για τις υγρές και τις ολισθηρές επιφάνειες υλικό υψηλής ποιότητας. Η πρωτότυπη πρόταση για άτομα που εκτιμούν την άνεση.\nΣΑΝΔΑΛΙΑ TEVA Women's Terra Fi Lite Pink\nΣΑΝΔΑΛΙΑ CHIRUCA Women's Malibu 05 Grey/Purple


1/06/2019 - 19:15μμ\nΜε την ευκαιρία της γιορτής της Παγκόσμιας Ημέρας Γάλακτος που θεσπίστηκε από τον Οργανισμό Γεωργίας & Τροφίμων των Ηνωμένων Εθνών, ο Σύνδεσμος Ελληνικών Βιομηχανιών Γαλ/κων Προϊόντων αισθάνεται την υποχρέωση να τονίσει για άλλη μια φορά την υπέρτατη αξία του πολυτιμότατου αυτού φυσικού τροφίμου που συμβάλει τα μέγιστα στην καλή υγεία του ανθρώπου κάθε ηλικίας.\nΗ όποια παραπληροφόρηση που συστηματικά γίνεται και η «τεκμηρίωση» που χρησιμοποιείται από κέντρα που επιβουλεύονται την ευρεία διάδοση και αποδοχή του γάλακτος και γαλ/κων προϊόντων, φαίνεται τουλάχιστον αστεία μπροστά στα αναρίθμητα επιστημονικά τεκμηριωμένα οφέλη του καλή υγεία του ανθρώπου. Η συμβολή του ασβεστίου και της βιταμίνης D που περιέχει το γάλα σε σημαντικές ποσότητες,ιδιαίτερα στην κανονική ανάπτυξη του σκελετού αλλά και κατά της οστεοπόρωσης, είναι γνωστή.\nΑυτό όμως που πολλοί δεν γνωρίζουν είναι ότι έχει τεκμηριωθεί πια ότι η λεγόμενη «ακεραιότητα» των οστών (=αντοχή στις κακώσεις) με την κατανάλωση γάλακτος διασφαλίζεται καλλίτερα απόκάθε άλλη πηγή ασβεστίου. Το γάλα και τα γαλ/κα προϊόντα όντας πηγή βιταμίνης D συμβάλει αποφασιστικά στην αντιμετώπιση της κατάθλιψης και της κούρασης λογω των βιταμινών Β2 & Β12 που περιέχει αλλά και της σεροτονινης η οποία σχετίζεται άμεσα με την καλή μας διάθεση.\nΕπίσης το γάλα και τα γαλ/κα προϊόντα είναι πλούσια σε πρωτεΐνη υψηλής ποιότητας συμβάλλοντας στη ανάπτυξη καλού μυϊκού συστήματος και ταυτόχρονα στην μείωση του σωματικού βάρους. Ακόμη και το λίπος του γάλακτος συμβάλει θετικά σε αυτό, αποτρέποντας τη καταστροφή του μυϊκού ιστού για την αντιμετώπιση των ενεργειακών αναγκών του. Το γάλα ως πηγή ιωδίου συμβάλει στην πνευματική ανάπτυξη του καταναλωτή του, αλλά και στην δημιουργία καλής επιδερμίδας ενώ ως πηγή καλίου συμβάλει ουσιαστικά στη μείωση της αρτηριακής πίεσης. Από την άλλη η κατανάλωση γάλακτος ελαττώνει την παραγωγή χοληστερίνης από το συκώτι ενώ ταυτόχρονα η οροπρωτεινη του μειώνει το ρίσκο εκδήλωσης ορισμένων μορφών καρκίνου.\nΤέλος το γάλα ως πηγή βιταμίνης Β2 βοηθά στην καλλίτερη όραση ενώ συμβάλει σημαντικά στην ανάσχεση του οξειδωτικού στρες των κυττάρων που προκαλεί την γήρανση τους. Όμως και πολλές καθαρά φαρμακευτικές ουσίες προέρχονται αυτούσιες από το γάλα όπως η ινσουλίνη, η κυστεινη (βασικο συστατικο του αντιοξειδωτικού συστήματοςτης γλουταθειονης), η λακτοπεροξειδαση, το CLA και πολλές άλλες.\nΓι’ αυτό το γάλα είναι στην κυριολεξία ο λευκός χρυσός για την υγεία μας.\nΓιορτάστε λοιπόν έμπρακτα την Παγκόσμια Ημέρα Γάλακτος κάνοντας πραγματικά καλό στον οργανισμό σας όχι απλώς προσωρινά αλλά διαχρονικά.


Όσκαρ 2022: Οι 8 υποψήφιες για βραβείο Σκηνοθεσίας εδώ και 94 χρόνια\nΌσκαρ 2022: Οι μόλις 8 γυναίκες που διεκδίκησαν βραβείο Σκηνοθεσίας σε 94 χρόνια\nΑν τα προγνωστικά επαληθευτούν, η Jane Campion θα είναι η 3η γυναίκα στην ιστορία που κατακτά το Όσκαρ Σκηνοθεσίας. @2022 Jordan Strauss/Invision/AP\n94 χρόνια Oscars, 8 σκηνοθέτιδες υποψήφιες, μόλις 2 νικήτριες, η τόσο μοναχικά πρωτοπόρες Kathryn Bigelow και η Chloé Zhao. Στα Oscars του 2021 σύνεβη η μαγική στιγμή που για πρώτη φορά στην ιστορία, δύο γυναίκες διεκδίκησαν ταυτόχρονα βραβείο Σκηνοθεσίας. Η Zhao για το νικηφόρο Nomadland και η υπέροχη Emerald Fennell για το σπουδαίο Promising Young Woman.\nΦέτος, όλα δείχνουν πως είναι η χρονιά της Jane Campion και του δικού της, “Power of the Dog”, για το οποίο έχει ήδη κερδίσει το Ασημένιο Λιοντάρι για την Καλύτερη Σκηνοθεσία στο τελευταίο Φεστιβάλ Βενετίας και 7 ακόμα Χρυσές Σφαίρες.\nΗ Νεοζηλανδή σκηνοθέτρια Jane Campion, έχει γράψει ήδη ιστορία ως η πρώτη γυναίκα που προτάθηκε δύο φορές για το Όσκαρ σκηνοθεσίας-ήταν για τα Μαθήματα Πιάνου το 1994, τη χρονιά που σάρωσε ο Spielberg και η δική του Λίστα του Σίντλερ. Παράλληλα, η Campion θα είναι για πάντα, η πρώτη σκηνοθέτης γένους θηλυκού που τιμήθηκε με τον Χρυσό Φοίνικα στις Κάννες- για την ίδια ταινία. To φετινό οσκαρικό φαβορί, Power of the Dog, είναι η πρώτη της ταινία μετά από μία απουσία αρκετών ετών από τη κινηματογραφική βιομηχανία.\nΑλλά ο κανόνας καλά κρατεί. Η κάμερα, αν και γένους θηλυκού, δεν βαστιέται συχνά από γυναικεία χέρια. Όσο κι αν ο φακός ελκύεται από τις γυναίκες, η παραγωγή κινηματογραφικών εικόνων παραμένει ένα ανδροκρατούμενο πεδίο. Μετά από τόσες και τόσες επίμονες επισημάνσεις, κάτι αλλάζει, αλλά είναι νωρίς για να μιλάμε για ανατροπές. Κι όπως έχει σημειώσει σχετικά και η Campion, «τα κορίτσια τα πάνε πολύ καλά. Αλλά γνωρίζω ότι ακόμα οι στατιστικές δεν μας ευνοούν».\nΗ Jane Campion στα Όσκαρ 2022 και 7 ακόμα γυναίκες που διεκδίκησαν το Όσκαρ Σκηνοθεσίας\n@2022 AP Photo/Chris Pizzello, Pool\nΗ 35χρονη ηθοποιός του “The Crown”, σεναριογράφος της σειράς “Killing Eve” και σκηνοθέτιδα, γύρισε το “Promising Young Woman” εν μέσω καραντίνας, σε 23 μέρες και με πολύ χαμηλό μπάτζετ. Η Fennell έχει ήδη γράψει 3 βιβλία και η ταινία της, που θίγει συγκλονιστικά το επίκαιρο θέμα της σεξουαλικής κακοποίησης, αξίζει πολλά βραβεία. Μπορεί στα Όσκαρ του 2021 να έχασε το αγαλματίδιο της Σκηνοθεσίας από την Zhao, αλλά έφυγε με εκείνο του Πρωτότυπου Σεναρίου.\nΈσπασε το ρεκόρ ως η πρώτη Ασιάτισσα υποψήφια για σκηνοθεσία, κέρδισε την αντίστοιχη Χρυσή Σφαίρα και ένα χρόνο πριν, χρίστηκε η δεύτερη γυναίκα στην ιστορία του θεσμού που κερδίζει στην κατηγορία της Σκηνοθεσίας για το Nomadland.\nΗ πρώτη γυναίκα που έχει κερδίσει βραβείο στην κατηγορία, είναι η 70χρονη Kathryn Bigelow για το πολεμικό θρίλερ “The Hurt Locker”, το 2010.\nΤο «τρομερό» κορίτσι του Χόλιγουντ τέθηκε υποψήφιο για Όσκαρ Σκηνοθεσίας το 2019 για το υπέροχο “Lady Bird”, αλλά δεν κατάφερε να αποσπάσει το βραβείο. Η επόμενη ταινία της, οι «Μικρές Κυρίες» είχε όλα τα φόντα ώστε η Gerwig να συμπεριληφθεί μέσα στη λίστα των υποψηφιοτήτων για Όσκαρ Σκηνοθεσίας το 2020. Η Greta όμως δεν έχει πάρει ακόμα το αίμα της πίσω.\nΉταν το 2004 όταν η ταλαντούχα κόρη του Francis Ford Coppola τέθηκε υποψήφια για το Χαμένοι στη Μετάφραση. Η Coppola είναι η πρώτη αμερικανικής καταγωγής σκηνοθέτιδα που μπήκε στη συγκεκριμένη λίστα. Έχασε το “precious” από τον Peter Jackson και τον Άρχοντα των Δαχτυλιδιών του.\nΉταν το 1977 όταν η Ιταλίδα autrice έσπαγε τον κανόνα διεκδικώντας Oscar για τις σκηνοθετικές της ικανότητες. Η μαύρη κωμωδία της, το Seven Beauties ή Ο Πασκουαλίνο και οι 7 Καλλονές ακολουθούσε έναν μέσο Ιταλό που καταφέρνει να επιζήσει σ’ όλες τις εποχές και τα καθεστώτα. Μια αριστουργηματική ταινία που έχασε το Όσκαρ από τον δημοφιλή Rocky. Το 1972 η Wertmüller ήταν η πρώτη γυναίκα υποψήφια στις Κάννες για την ταινία Μίμης ο σιδεράς.


Τοκετός - Μαιευτήρας Γυναικολόγος | Τρίπολη Γλυφάδα Αθήνα\nμαιευτηρασ γυναικολογοσ παναγιωτησ χριστοπουλοσ - ΜΟΥσων 1 αθηνα τηλ 210 6919219\nΕγκυμοσύνη ανά βδομάδα\nΚαισαρική με Επισκληρίδιο\nΣυμβουλές διατροφής καθόλη την εγκυμοσύνη\nΔώστε πολύ μεγάλη προσοχή!\nΠως θα καταλάβω ότι ήρθε η στιγμή που ανυπομονώ;\nο φυσιολογικοσ τοκετοσ\nΟ τοκετός είναι ένα φυσικό, αναμενόμενο φαινόμενο στο τέλος μιας εγκυμοσύνης. Σκοπός του είναι το έμβρυο, που βρίσκεται μέσα στη μήτρα, να βγει από αυτήν και να αυτονομηθεί. Κατά τη διάρκεια του φυσιολογικού τοκετού, η μήτρα με ρυθμικές συστολές σπρώχνει προς τα έξω το περιεχόμενό της, που είναι κυρίως το αναπτυγμένο έμβρυο, αλλά και ο πλακούντας. Σε μια γυναίκα που γεννάει για πρώτη φορά ο τοκετός μπορεί να διαρκέσει αρκετές ώρες, που μπορεί να φθάσουν τις 15 με 20. Οι γυναίκες που έχουν γεννήσει στο παρελθόν είθισται να έχουν τοκετούς που ολοκληρώνονται πιο γρήγορα.\nΗ εξέλιξη ενός φυσιολογικού τοκετού:\nΣε κάθε συστολή της μήτρας το κεφάλι του εμβρύου σπρώχνεται προς τα κάτω μέσα στον κόλπο. Η επαφή της κεφαλής του εμβρύου με τα τοιχώματα του κόλπου δημιουργεί στη γυναίκα έντονο αίσθημα εξώθησης και έτσι σε κάθε συστολή της μήτρας σφίγγεται και εξωθεί ολοένα και πιο κάτω το έμβρυο. Η κάθοδος του εμβρύου μπορεί να διαρκέσει από λίγα λεπτά μέχρι και λίγες ώρες. Αν η κάθοδος και ο τοκετός καθυστερούν ιδιαίτερα, ή αν υπάρχουν ενδείξεις ότι το έμβρυο δεν οξυγονώνεται καλά τότε παρεμβαίνει ο μαιευτήρας γυναικολόγος και επιταχύνει τον τοκετό χρησιμοποιώντας κάποιας μορφής εμβρυουλκία (συνήθως τον αναρροφητικό εμβρυουλκό ή βεντούζα).\nΤελικά το κεφαλάκι του εμβρύου αρχίζει να διακρίνεται μέσα από τα χείλη του αιδοίου. Με μερικές εξωθήσεις και υπό τις οδηγίες του ιατρού-μαιευτήρα και της μαίας, η έγκυος-επίτοκος τελικά γεννά αρχικά το κεφαλάκι του νεογνού. Σε αυτήν την φάση διενεργείται ή όχι η περινεοτομή. Στη συνέχεια θα εξέλθει το υπόλοιπο σώμα του νεογνού. Ο ιατρός ή η μαία θα απολινώσουν τον ομφάλιο λώρο και το νεογνό θα τοποθετηθεί σε ειδικό χώρο για την φροντίδα του.\nΣε περίπου 10% των περιπτώσεων τα νερά σπάνε σε ανύποπτο χρόνο, χωρίς να έχουν ξεκινήσει οι συστολές της μήτρας. Η γυναίκα θα πρέπει να μην πανικοβληθεί και θα πρέπει να επικοινωνήσει με το γυναικολόγο ή τη μαία της. Σε αυτές τις περιπτώσεις η μήτρα δεν ενεργοποιείται αμέσως και συνήθως περνάει ένα χρονικό διάστημα για να ξεκινήσουν οι συστολές που θα οδηγήσουν τελικά στον τοκετό. Η απώλεια του αμνιακού υγρού δεν αποτελεί απειλή για το έμβρυο. Το χρονικό διάστημα για την ενεργοποίηση της μήτρας ποικίλλει, αλλά το 90% των γυναικών τελικά ξεκινούν συστολές τοκετού μέσα στο 2ο 24ωρο. Ανάλογα με την περίπτωση μπορεί να χρειαστεί επιτάχυνση της ενεργοποίησης της μήτρας με ιατρική παρέμβαση μέσω της χρήσης ενδοφλέβιας ωκυτοκίνης.\nΜπορείτε να δείτε περισσότερα Video του Μαιευτήρα-Γυναικολόγου στην Video Gallery\nΜουσών 1 Αθήνα - Τηλ: 210 6919219\nΤοκετός Med. Με την επιφύλαξη παντός δικαιώματος.


Ίδιο ποντίκι και πληκτρολόγιο σε δύο υπολογιστές | Tsouk.gr\nΕάν έχεις δύο ή περισσότερους υπολογιστές στο σπίτι σου, όπως για παράδειγμα ένα λάπτοπ και ένα desktop, ή έναν προσωπικό υπολογιστή και έναν επαγγελματικό, τότε σίγουρα θα ήθελες να μπορείς να τους ελέγχεις με το ίδιο ποντίκι και πληκτρολόγιο. Η συνεχής εναλλαγή των περιφερειακών σίγουρα δεν είναι και η ευκολότερη διαδικασία αφού μπορεί να γίνει ιδιαίτερα κουραστική και να σου στερήσει πολύτιμο χρόνο.\nΠροκειμένου να μπορέσεις να χρησιμοποιήσεις το ίδιο ποντίκι και πληκτρολόγιο σε δύο υπολογιστές θα πρέπει να χρησιμοποιήσεις κάποιο πρόγραμμα ή μια συσκευή εναλλαγής (KVM Switcher). Κάθε επιλογή έχει τα δικά της πλεονεκτήματα και μειονεκτήματα τα οποία θα δούμε παρακάτω.\nΔιάβασε επίσης: Tα 3 Top δωρεάν προγράμματα για επεξεργασία φωτογραφιών στα Windows\nΊδιο ποντίκι και πληκτρολόγιο σε δύο υπολογιστές με KVM Switcher\nΤα KVM Switchers αποτελούν ιδιαίτερα χρήσιμες συσκευές που θα σε βοηθήσουν να ελέγξεις δύο υπολογιστές με το ίδιο πληκτρολόγιο και ποντίκι. Οι περιφερειακές συσκευές συνδέονται στον εναλλαγέα και ανάλογα με το ποιον υπολογιστή θέλεις να χρησιμοποιήσεις το αλλάζεις αναλόγως.\nΗ επιλογή ενός KVM Switcher είναι αρκετά δημοφιλείς σε μεγάλες εταιρείες με κοινή χρήση πολλαπλών υπολογιστών. Ωστόσο θα se εξυπηρετήσει και θα καλύψει σε μεγάλο βαθμό τις ανάγκες σου για χρήση δύο υπολογιστών στο σπίτι.\nΒρες οικονομικά KVM Switchers στο Skroutz\nΛογισμικά για να χρησιμοποιήσεις το ίδιο ποντίκι και πληκτρολόγιο σε δύο υπολογιστές\nΕάν ωστόσο δεν θέλεις να μπλέξεις με την αγορά μιας νέας συσκευής όπως ένα KVM Switcher, υπάρχει πάντοτε και η δυνατότητα να εγκαταστήσεις ένα λογισμικό που θα σε βοηθήσει να πετύχεις τον σκοπό σου. Συγκεκριμένα, παρακάτω θα αναλύσουμε τις 3 καλύτερες επιλογές λογισμικών που θα σου επιτρέψουν να χρησιμοποιήσεις το ίδιο ποντίκι και πληκτρολόγιο σε δύο υπολογιστές.\nΤο Mouse Without Borders αποτελεί μια πειραματική εφαρμογή της Microsoft την οποία μπορείς να κατεβάσεις δωρεάν. Αν και το συγκεκριμένο λογισμικό δουλεύει αρκετά καλά σε όλα τα λειτουργικά συστήματα των Windows, οι ταχύτητες που προσφέρει στα Windows 8 και 10 είναι αρκετά υψηλότερες. Αφού ολοκληρωθεί η εγκατάσταση του λογισμικού θα ερωτηθείς εάν έχεις εγκαταστήσει και τους δύο υπολογιστές. Επιλέγοντας «όχι» θα σου δοθεί ένας κωδικός ασφαλείας τον οποίο θα εισάγεις όταν εγκαταστήσεις το λογισμικό στον δεύτερο υπολογιστή.\nΔιάβασε επίσης: Οι καλύτερες δωρεάν Windows 10 εφαρμογές\nΑφού ολοκληρωθεί η σύνδεση θα είσαι σε θέση να χρησιμοποιήσεις το ίδιο ποντίκι και πληκτρολόγιο σε δύο υπολογιστές, καθώς και να μεταφέρεις εύκολα αρχεία από τον έναν στον άλλον με “drag & drop”. Είναι σημαντικό να τονίσουμε ότι το Microsoft Mouse Without Borders δεν περιορίζεται μόνο για διασύνδεση δύο υπολογιστών, αλλά με την ίδια διαδικασία μπορείς να προσθέσεις περισσότερους υπολογιστές εάν επιθυμείς.\nΚατέβασε το Mouse Without Borders\nΤο Synergy αποτελεί ένα επίσης λογισμικό με παρόμοια χρήση όπως το Mouse without borders. Ωστόσο στην συγκεκριμένη περίπτωση η λήψη του λογισμικού δεν είναι δωρεάν και η διαδικασία εγκατάστασης είναι αρκετά πιο δύσκολη. Αυτός είναι και ο λόγος που δεν θα το προτείναμε εάν η χρήση που το προορίζετε δεν αφορά κάποια εταιρεία με εξειδικευμένες απαιτήσεις. Κατά συνέπεια δεν θα αναλύσουμε πολλές πληροφορίες σχετικά με την συγκεκριμένη εφαρμογή. Εάν ωστόσο σε ενδιαφέρει, μπορείς να ενημερωθείς αναλυτικά καθώς και να κατεβάσεις την εφαρμογή στην επίσημη ιστοσελίδα του Synergy.\nΊδιο ποντίκι και πληκτρολόγιο σε δύο υπολογιστές με την λειτουργία Remote Desktop\nΌπως πολύ πιθανόν να γνωρίζεις, τα λογισμικά Remote Desktop σου παρέχουν την δυνατότητα να ελέγξεις έναν υπολογιστή από έναν άλλο. Η πιο δημοφιλής επιλογή είναι η προ-εγκατεστημένη λειτουργία των Windows με την ονομασία «Σύνδεση απομακρυσμένης επιφάνειας εργασίας». Η συγκεκριμένη λειτουργία των Windows σου επιτρέπει να συνδεθείς σε έναν άλλο υπολογιστή απλά με την εισαγωγή της διεύθυνσης IP, ενός username και ενός password. Σε νεότερό μας άρθρο θα αναλύσουμε αναλυτικά τον τρόπο με τον οποίο μπορείς να ρυθμίσεις την συγκεκριμένη εφαρμογή.\nΗ συγκεκριμένη λειτουργία είναι ιδιαίτερα χρήσιμη, ωστόσο σου περιορίζει τν μεταφορά δεδομένων από τον έναν υπολογιστή στον άλλο, Ωστόσο ανά πάσα στιγμή μπορείς να χρησιμοποιήσεις όσους υπολογιστές θέλεις με το ίδιο ποντίκι και πληκτρολόγιο.\nΔιάβασε επίσης: Πως να κάνεις τα Windows 10 σαν τα Windows 7\nΔεν υπάρχει καλύτερη και χειρότερη μέθοδος για να χρησιμοποιήσεις το ίδιο ποντίκι και πληκτρολόγιο σε δύο υπολογιστές. Κάθε μέθοδος έχει τις δικές της ιδιαιτερότητες. Ανάλογα με τις ανάγκες σου θα εξαρτηθεί και η επιλογή σου. Εάν θέλεις πλήρη πρόσβαση σε δύο υπολογιστές χωρίς να χρειάζεσαι και την μεταξύ τους διασύνδεση, τόσο το Remote Desktop όσο και η αγορά ενός KVM Switcher αποτελούν εξαιρετικές επιλογές. Η διαφορά είναι ότι με το KVM Switcher χρησιμοποιείς κανονικά και τους δύο υπολογιστές, ενώ στο Remote Desktop με τον έναν υπολογιστή συνδέεσαι στον άλλον. Εάν λοιπόν δεν θέλεις να έχεις και τους δύο υπολογιστές στον ίδιο χώρο, όπως για παράδειγμα εάν έχεις έναν στο γραφείο και έναν στο σπίτι, καλύτερη επιλογή είναι η Σύνδεση απομακρυσμένης επιφάνειας εργασίας των Windows.\nΕάν από την άλλη εκτός από την κοινή χρήση του ποντικιού και του πληκτρολογίου θέλεις και την διασύνδεση των δύο υπολογιστών για μεταφορά αρχείων, τότε θα πρέπει να επιλέξεις την δωρεάν εφαρμογή Mouse Without Borders.\nΌλοι οι μέθοδοι που αναλύσαμε παραπάνω είναι ιδιαίτερα εύκολες. Ωστόσο εάν χρειαστείς οποιαδήποτε βοήθεια σχετικά με την εγκατάσταση ή τον τρόπο λειτουργίας τους, μην διστάσεις να το αναφέρεις στα σχόλια παρακάτω ώστε να ετοιμάσουμε έναν αναλυτικό οδηγό.\nΕτικέτες: Windows, Εφαρμογές, Πληκτρολόγια, Ποντίκια, remote


Ερμηνεία της μαγνήτισης\nΠώς μπορούμε να ερμηνεύσουμε τη μαγνήτιση των σιδηρομαγνητικών υλικών;\nΣτην παράγραφο 4.2 είχαμε συμπεράνει ότι τα μόρια ενός μαγνήτη συμπεριφέρονται σαν μικροσκοπικοί μαγνήτες, που τους είχαμε ονομάσει μοριακούς. Η μαγνητική συμπεριφορά του μαγνήτη οφείλεται στον προσανατολισμό των μοριακών μαγνητών προς την ίδια κατεύθυνση. Έτσι, στο ένα άκρο του μαγνήτη υπάρχουν μόνο βόρειοι πόλοι των μοριακών μαγνητών και στο άλλο άκρο μόνο νότιοι (Εικ. 4.18). Άρα στο πρώτο άκρο εμφανίζεται ο βόρειος πόλος του μαγνήτη και στο άλλο ο νότιος. Στο εσωτερικό του μαγνήτη συνυπάρχουν βόρειοι και νότιοι πόλοι μοριακών μαγνητών τόσο κοντά μεταξύ τους, ώστε οι μαγνητικές δυνάμεις που ασκούνται από αυτούς να αλληλοεξουδετερώνονται.\nΣε ένα μη μαγνητισμένο σιδηρομαγνητικό υλικό προσανατολίζονται ομοιόμορφα μόνον οι μοριακοί μαγνήτες που περιλαμβάνονται σε μικροσκοπικές περιοχές του υλικού. Κάθε τέτοια περιοχή μοιάζει με έναν μικρό μαγνήτη, ο οποίος αποτελείται περίπου από 1020 μοριακούς μαγνήτες (Εικ. 4.19). Οι μικροσκοπικοί μαγνήτες έχουν τυχαίο προσανατολισμό, με αποτέλεσμα στο μη μαγνητισμένο σιδηρομαγνητικό υλικό να μην είναι δυνατός ο σχηματισμός βόρειου και νότιου πόλου, με τον τρόπο που είπαμε. Κατά τη διάρκεια της μαγνήτισης ωστόσο, επειδή το υλικό βρίσκεται μέσα σε μαγνητικό πεδίο, οι μικροσκοπικοί μαγνήτες δέχονται μαγνητική δύναμη και προσανατολίζονται προς την ίδια κατεύθυνση (Εικ. 4.20). Έτσι στο σιδηρομαγνητικό υλικό εμφανίζονται πόλοι και αποκτά μαγνητική συμπεριφορά.\nΕικόνα 4.18 Σε έναν μαγνήτη οι μοριακοί μαγνήτες είναι ομοιόμορφα προσανατολισμένοι.


Βρες τι δε σε αφήνει να απολαύσεις τη ζωή, μέσα σε μόλις πέντε λεπτά! | Anonymoi.gr\nΈτσι, ανάλογα με το πόσο συνειδητοί είμαστε, δηλαδή το πώς ερμηνεύουμε κάθε περίοδο της ζωής μας όσα συμβαίνουν τόσο σε εμάς όσο και γύρω μας, καθένας μας ανήκει σε ένα σκαλοπατάκι στην κλίμακα συνειδητότητας. Κάθε σκαλοπάτι αντιστοιχεί σε μία τιμή σε κλίμακα 0-1000. Όσο πιο ψηλά βρισκόμαστε (όσο πιο κοντά στο 1000), τόσο καλύτερη αντίληψη έχουμε για τη ζωή, τόσο πιο θετικά συναισθήματα βιώνουμε και και τόσο πιο ευτυχισμένοι είμαστε.\nΑν κάποιος βρίσκεται σε ένα από τα σκαλοπάτια μέχρι το 200, τότε βιώνει τη ζωή αρνητικά (η σκέψη του και τα συναισθήματά του είναι αρνητικά, και οι πράξεις του ανάλογες), ενώ από το 200 και πάνω, βιώνει τη ζωή του θετικά και συμβάλλει θετικά και στη ζωή των υπολοίπων.\nΟ δρ Hawkins έχει δεχτεί κριτική όσον αφορά την επιστημονική απόδειξη της θεωρίας του. Από την άλλη πλευρά, πολλοί παραδέχονται ότι στα συγγράμματά του καθρεφτίζονται με ακρίβεια τα στάδια πνευματικής εξέλιξης τα οποία αναφέρουν οι ιερές διδασκαλίες της Ανατολής.\nΌπως κι αν έχουν τα πράγματα, εμείς αξίζει να κρατήσουμε το εξής: μπορούμε να επιμένουμε να βλέπουμε τη ζωή μέσα από ένα γκρίζο φακό ή να κοιτάξουμε κατάματα όσα νιώθουμε και πιστεύουμε, και να αποφασίσουμε πού θα θέλαμε να βρισκόμαστε στην κλίμακα του Hawkins, αν με κάποιο μαγικό τρόπο κάποιος που εμπιστευόμαστε απόλυτα μας επιβεβαίωνε ότι πράγματι ισχύει: πάνω ή κάτω από το ορόσημο του 200;\nΠώς θέλουμε να ζούμε τη ζωή μας; Με άγχος, φόβο κι ενοχές ή με αισιοδοξία, πληρότητα, χαρά και πίστη;


Βαγγέλης Πρωτόπαπας 28 Ιανουαρίου 2012, 23:46\tBLOGS\nO Ολυμπιακός κέρδισε τον Εργοτέλη, η εικόνα του όμως δεν ήταν ικανοποιητική. Το τελικό σκορ ήταν αποτέλεσμα της υπερβολικά αυστηρής αποβολής του Χίμπλιγκερ.\tΟ Ολυμπιακός έδειξε από το ξεκίνημα πως η πρόθεσή του ήταν να τελειώσει όσο το δυνατόν πιο γρήγορα το παιχνίδι. Έβγαζε όμως παρόμοια συμπτώματα με τον αγώνα της Ξάνθης. Προσωπικά το τι έγινε μετά τις αποβολές των Χίμπλιγκερ, Μπουχαλάκη δεν το υπολογίζω. Σημασία έχει το πρόσωπο που έδειξαν οι ερυθρόλευκοι όταν έπαιζαν απέναντι σε οργανωμένη άμυνα. Όπως και στην Ξάνθη μπορούσε εύκολα να κερδίσει μονομαχίες και να ασκήσει πίεση. Οι φάσεις όμως που έβγαζε, πλην τις ευκαιρίας του Μανιάτη από την πάσα του Ιμπαγάσα, δεν ήρθαν από ορθόδοξο τρόπο ανάπτυξης.\nΣε αυτό βέβαια έπαιξε ρόλο τα προσόντα των ποδοσφαιριστών που στελέχωναν τις μεσοεπιθετικές θέσεις. Ο Βαλβέρδε έπαιξε με τον Πάντελιτς κορυφή, τον Ντιόγκο στο πλάι, στην απέναντι πλευρά τον Αμπντούν και τους Μαρκάνο, Μοντέστο στα μπακ. Σύνθεση δηλαδή που δεν έδινε τη δυνατότητα για να δημιουργηθούν σωστές ποιοτικές συνεργασίες. Οι επιθέσεις έβγαιναν από προσπάθειες του Ντιόγκο να πάρει μπάλα και να μπει μέσα στο παιχνίδι και από γεμίσματα στον Πάντελιτς.\nΠροσόντα που οι Αμπντούν, Μόνχε, Χαβίτο δεν διαθέτουν. Αν σε αυτά προσθέσουμε πως οι Μαρκάνο, Μοντέστο που παίζουν κατ' ανάγκη μπακ αυτήν την εποχή δεν μπορούν να δημιουργήσουν ρήγματα στις πλευρές πως ο Ντιόγκο στην επιστροφή προσπαθεί να αποδείξει πως αδικήθηκε για τη δεν είναι στράικερ αλλά δεύτερος επιθετικός έχει δημιουργηθεί ένα μίγμα που το ταβάνι του είναι χαμηλό. Περιθώρια όμως δεν υπάρχουν. Ο Ολυμπιακός με τις φωνές προς το διαιτητικό τρίο, λόγω και της χαμηλής δυναμικής που δείχνει φέτος ο Εργοτέλης την ομάδα του Καραγεωργίου την κέρδισε. Την Κυριακή όμως θα πάει πιθανότατα με -5 στην Τούμπα. Και σε όποια κατάσταση και αν είναι ο ΠΑΟΚ ο Βαλβέρδε πρέπει να βελτιώσει τουλάχιστον κατά ένα 50% την εικόνα και τον τρόπο που λειτουργεί η ομάδα του. Πώς αυτό θα γίνει σύντομα το θεωρώ βέβαιο. Από το κλίμα που εισπράττω νιώθω πως δεν έχει πολύ χρόνο και αν δεν προλάβει να εμφανιστεί μια ομάδα έτοιμη να κερδίσει στην Τούμπα και να επιστρέψει στη μάχη του τίτλου φοβάμαι πως δύσκολα θα κρατήσει τη θέση του. Σενάριο που το θεωρώ και άδικο για τον Ισπανό αλλά και καταστροφικό για το μέλλον του Ολυμπιακού.\tΑθλητικά νέα\nΓκάλο: «Πρωτάθλημα με την ΑΕΚ»\t10 λεπτά πριν\nΠΑΟΚ: Τότε επιστρέφει ο Γλύκος\t28 λεπτά πριν\nΡόμα: Απίστευτες μπηχτές για Τότι από Σπαλέτι\t41 λεπτά πριν\nSurvivor: Ποιος θα κερδίσει στο αγώνισμα της Κυριακής - Όλα όσα θα δούμε σήμερα! 53 λεπτά πριν\nSurvivor: Ποιος θα κερδίσει στο αγώνισμα της Κυριακής - Όλα όσα θα δούμε σήμερα! ΕΙΔΗΣΕΙΣ


ΙΣΧΥΣ (Ischys): Προχωρούν με ταχείς ρυθμούς τα έργα για το Τζαμί στο Βοτανικό\nΠροχωρούν με ταχείς ρυθμούς τα έργα για το Τζαμί στο Βοτανικό\nΌπως θα δείτε στις φωτογραφίες που δημοσιεύουμε, οι εργασίες στο τζαμί προχωρούν και τίποτα, δυστυχώς, δεν μπορεί να το σταματήσει πλέον. Μπορεί προσωρινώς να αναστέλλουν τα έργα λόγω κάποιου νομικού κωλύματος, αλλά στην ουσία του θέματος μπορούμε να πούμε μετά βεβαιότητος ότι έχουμε μουσουλμανικό τέμενος, μεγάλων διαστάσεων, σε έκταση του δημοσίου, στο κέντρο της Αθήνας.Να χαιρόμαστε τους πολιτικάντηδες της αριστεράς, του κέντρου αλλά και της “δεξιάς” Νουδούλας που όχι μόνο επέτρεψαν αλλά και ψήφισαν με ενθουσιασμό για να φτιαχτεί….\nΦΩΤΟ ΕΔΩ: http://www.elkosmos.gr/prochoroun-me-tachis-rithmous-ta-erga-gia-to-tzami-sto-votaniko-foto/\n...ΟΛΟΙ ΟΣΟΙ ΒΡΙΣΚΟΝΤΑΙ ΣΕ ΔΙΑΦΟΡΑ ΠΟΛΙΤΙΚΑ ΚΟΜΜΑΤΑ (ΔΕΞΙΑ-ΑΡΙΣΤΕΡΑ-ΚΕΝΤΡΩΟΙ-ΒΑΣΙΛΙΚΟΙ κ.λ.π)ΚΑΙ Η ΘΕΣΗ ΤΟΥΣ ΓΙΑ ΤΟ ΔΗΜΟΨΗΦΙΣΜΑ ΤΟΥ 2015 ΗΤΑΝ ΥΠΕΡ ΤΟΥ ΝΑΙ ΚΑΙ ΤΟΥ ΕΥΡΩ....ΗΤΑΝ ΚΑΙ ΥΠΕΡ ΓΙΑ ΤΗΝ ΟΘΩΜΑΝΟΠΟΙΗΣΗ ΜΑΣ...\nΟι Συριζαίοι, οι του ΑΝΤΑΡΣΥΑ, κ.α που ήταν υπέρ του ΟΧΙ στο δημοψήφισμα, είναι κατά της οθωμανοποίησης μας;\nΝα το διατυπώσω απλά. ΟΛΟΙ ΕΙΝΑΙ ΥΠΕΡ ΚΑΙ ΤΗΣ ΟΘΩΜΑΝΟΠΟΙΗΣΗΣ ΜΑΣ. Οχι μόνον της οθωμανοποίησης μας. Η εκκλησία ενοχλείται αλλά όχι και τόσο, δεδομένου πως υπο καθεστώς οθωμανισμού μια χαρά βολευόταν. Εξάλλου κι αυτή έχει την ίδια ακριβώς μήτρα προέλευσης με τους οθωμανούς. Κοινή ιστορία και κοινό τόπο κατάταξης των πιστών μετά θάνατο. Το αν ο χριστός είναι ή δεν είναι θεός αλλά προτελευταίος προφήτης ΤΟΥ ΙΔΙΟΥ ΘΕΟΥ ΤΟΥΣ, εμάς ΔΕΝ ΜΑΣ ΕΝΔΙΑΦΕΡΕΙ. ΟΛΟΙ "ΤΣΑΚΩΝΟΝΤΑΙ" ή ΤΑ ΒΡΙΣΚΟΥΝ ΣΕ ΞΕΝΟ (ΓΙΑ ΟΛΟΥΣ ΑΥΤΟΥΣ) ΑΧΥΡΩΝΑ. ΤΟΝ ΔΙΚΟ ΜΑΣ. Μεχρι να βάλουμε φωτιά στον αχυρώνα και να πάμε όλοι εκεί που μας πρέπει.\nΑΝ ΘΥΜΑΣΑΙ ΚΙ ΕΦΟΣΟΝ ΜΑΣ ΔΙΑΒΑΖΕΙΣ ΕΜΕΙΣ (Η ΙΣΧΥΣ) ΚΑΙ ΤΟ ΚΚΕ ΤΟΤΕ ΦΩΝΑΖΑΜΕ ΠΩΣ ΟΤΙ ΚΙ ΑΝ ΨΗΦΙΣΕΤΕ ΤΟ ΙΔΙΟ ΤΟΥΣ ΚΑΝΕΙ. ΕΠΙΠΛΕΟΝ ΤΟ ΕΡΩΤΗΜΑ ΔΕΝ ΗΤΑΝ ΣΑΦΕΣ, ΔΕΝ ΗΤΑΝ ΔΕΣΜΕΥΤΙΚΟ ΚΑΙ ΣΕ ΚΑΜΜΙΑ ΠΕΡΙΠΤΩΣΗ ΔΕΝ ΠΡΟΚΑΘΟΡΙΖΕ ΤΙΣ ΚΙΝΗΣΕΙΣ ΤΗΣ ΚΥΒΕΡΝΗΣΗΣ. ΟΙ ΙΔΙΟΙ ΜΑΛΙΣΤΑ ΕΛΕΓΑΝ ΠΩΣ ΕΙΝΑΙ ΑΠΛΑ ΕΝΑ ΔΙΑΠΡΑΓΜΑΤΕΥΤΙΚΟ ΧΑΡΤΙ (ΣΕ ΤΙ ΑΡΑΓΕ;). ΤΟ ΕΙΔΑΤΕ ΟΛΟΙ ΜΕΤΑ, ΜΕ ΤΗΝ ...ΕΠΙΤΥΧΙΑ ΤΗΣ ΕΞΑΜΗΝΗΣ ΔΙΑΠΡΑΓΜΑΤΕΥΣΗΣ. ΕΠΙΠΛΕΟΝ ΟΛΗ ΑΥΤΗ Η ΠΟΛΙΤΙΚΗ ΜΕ ΤΑ ΛΑΘΡΟΟΡΚΣ ΗΤΑΝ ΣΑΦΩΣ ΔΗΛΩΜΕΝΗ ΑΠΟ ΤΗΝ ΚΥΒΕΡΝΗΣΗ ΠΡΟΕΚΛΟΓΙΚΑ, ΟΠΩΣ ΚΑΙ ΟΛΕΣ ΟΙ ΠΑΠΑΡΙΕΣ ΠΟΥ ΤΩΡΑ ΤΡΩΜΕ ΣΤΗ ΜΑΠΑ ΣΤΑ ΕΘΝΙΚΑ ΣΤΗΝ ΑΜΥΝΑ ΚΑΙ ΠΑΝΤΟΥ. ΤΟΥΣ ΚΑΚΙΖΟΥΝ ΔΛΔ ΟΛΟΙ ΓΙΑ ΤΙ; ΕΠΕΙΔΗ ΕΦΑΡΜΟΣΑΝ ΑΥΤΑ ΠΟΥ ΠΡΟΕΚΛΟΓΙΚΑ ΕΛΕΓΑΝ; ΨΕΜΑΤΑ ΔΕΝ ΕΙΠΑΝ.\nΕΠΙΣΗΣ ΕΜΕΙΣ (Η ΙΣΧΥΣ) ΗΜΑΣΤΑΝ ΟΙ ΠΡΩΤΟΙ ΠΟΥ ΔΗΜΟΣΙΩΣ ΦΩΝΑΖΑΜΕ ΠΩΣ ΤΟ ΚΥΡΙΟ ΠΡΟΒΛΗΜΑ ΤΗΣ ΧΩΡΑΣ-ΧΩΡΟΥ ΔΕΝ ΕΙΝΑΙ ΤΟ ΟΙΚΟΝΟΜΙΚΟ ΑΛΛΑ ΤΟ ΠΟΛΙΤΙΚΟ. ΑΝ ΣΕ ΕΝΔΙΑΦΕΡΕΙ Η ΓΝΩΜΗ ΤΟΥ ΚΑΘΕ ΚΑΘΥΣΤΕΡΗΜΕΝΟΥ (ΠΟΥ ΒΑΥΚΑΛΙΖΕΤΑΙ ΝΑ ΠΙΣΤΕΥΕΙ ΠΩΣ ΕΙΝΑΙ ΠΟΛΙΤΗΣ) ΤΟΤΕ ΕΥΚΟΛΑ ΜΠΟΡΕΙ ΚΑΙ ΝΑ ΝΟΜΙΖΕΙΣ ΠΩΣ ΤΑ ΔΗΜΟΨΗΦΙΣΜΑΤΑ ΕΧΟΥΝ ΑΠΟΤΕΛΕΣΜΑ ΚΑΙ ΠΕΦΤΕΙΣ ΑΠΟ ΤΑ ΣΥΝΝΕΦΑ ΟΤΑΝ ΔΕΝ ΕΧΟΥΝ.


Ούτε σκέψη για "Αλλαγή" του Αρχηγού του ΓΕΑ...Εν μέσω Κρίσης στο Αιγαίο! -veteranos |Εθνικά Θέματα\n9 Ιανουαρίου 2021\tno comments\t2931\tbreak-news, minislide, Απόψεις, Θέματα που...Ενδιαφέρουν\nΠληροφορίες που έφτασαν στα αυτιά των δημοσιογράφων του Στρατιωτικού Ρεπορτάζ κάνουν λόγο για σύγκλιση του ΚΥΣΕΑ με θέμα αλλαγή Αρχηγών στο Στράτευμα !\nΣύμφωνα με τις εκτιμήσεις η μόνη αλλαγή που είχε λόγο να γίνει σε άλλους καιρούς ,ήταν αυτή η του Αρχηγού της Πολεμικής Αεροπορίας Αντιπτεράρχου (Ι) Μπλιούμη αλλά αυτή ειδικά την εποχή είναι άκαιρο και όχι συνετό !\nΆριστος γνώστης της Τουρκικής νοοτροπίας των Τούρκων Χειριστών και της σκέψης των Τούρκων Επιτελών, ο Αρχηγός του ΓΕΑ αν και χαμηλών τόνων, άπαντες γνωρίζουν οτι με τον ΑΤΑ έχουν φτιάξει ένα από τα καλύτερα δίδυμα στην Πολεμική Αεροπορία !\nΟι Πολεμικές Μοίρες της ΠΑ έχουν πλήρη εμπιστοσύνη στις Ικανότητες του Αρχηγού που να σημειωθεί αν και είναι Ιπτάμενος στα F-16 ο ίδιος ,ήταν ο πρώτος που εκτίμησε τις δυνατότητες των RAFALE και εισηγήθηκε θετικά !\nΟπότε δεν αλλάζεις με τίποτε την Ομάδα που αυτή τη στιγμή εμφανίζεται Ενωμένη στα Επιτελεία και μάλιστα ποιο δυνατή απο ποτέ και εν μέσω της Κρίσης δεν κάνεις αλλαγές ,ούτε και εκλογές !!\nΝα μην ξεχνάμε οτι οι συχνές αποστρατείες έχουν ειδικά στο Στρατό Ξηράς δημιουργήσει σοβαρό πρόβλημα στην Ιεραρχία …Αφού δεν έχουμε «Πάγκο»\nΤα ευκόλως ευνοούμενα παραλείπονται …Αν και οι Πολιτικοί δε σκέφτονται με ίδια Κριτήρια !


Γρίπη ή κρυολόγημα; Ποιες οι διαφορές τους; | BLOKO\nΑρχική / Υγεία / Γρίπη ή κρυολόγημα; Ποιες οι διαφορές τους;\nΓρίπη ή κρυολόγημα; Ποιες οι διαφορές τους;\n12/05/2017 10:56:00 π.μ. Υγεία Edit\nΤο κρυολόγημα και η γρίπη μπορεί να «μοιράζονται» κάποια συμπτώματα, αλλά έχουν μεγάλη διαφορά, καθώς το ένα είναι μια χειμωνιάτικη ενόχληση, ενώ η άλλη μπορεί να σας ρίξει στο κρεβάτι για μέρες.\nΕνώ ένα κρυολόγημα «χτίζεται» αργά μέσα σε μερικές μέρες, τα συμπτώματα της γρίπης έρχονται συνήθως ξαφνικά και αισθανόμαστε άρρωστοι κατευθείαν. Συνήθως, είμαστε πιο μολυσματικοί από την ημέρα που αρχίζουν τα συμπτώματά μας μέχρι περίπου τρεις έως επτά ημέρες αργότερα.\nΜερικά από τα τυπικά συμπτώματα της γρίπης περιλαμβάνουν σοβαρούς πόνους στους μύες και τις αρθρώσεις, πόνο γύρω από τα μάτια, αδυναμία και ακραία κόπωση. Αυτά τα συμπτώματα μπορεί επίσης να συνοδεύονται από κάποια που θυμίζουν κρυολόγημα, όπως ο πονοκέφαλος, ο πονόλαιμος, η ρινική καταρροή και ο βήχας. Τα παιδιά μπορεί να υποφέρουν και από διάρροια και έμετο, αλλά οι ενήλικες γενικά δεν έχουν αυτά τα συμπτώματα.\nΣτις περισσότερες περιπτώσεις, η ιατρική βοήθεια δεν είναι απαραίτητη στη γρίπη. Η ξεκούραση, τα πολλά υγρά και η αποφυγή της επαφής με άλλους ανθρώπους είναι γενικά η καλύτερη πορεία δράσης.\nΩστόσο, θα πρέπει να εξετάσετε το ενδεχόμενο να επισκεφθείτε το γιατρό σας, εάν ανήκετε σε κάποια από τις παρακάτω κατηγορίες, καθώς οι επιπλοκές μπορεί να είναι σοβαρότατες:\nέχετε κάποια μακροχρόνια ιατρική πάθηση, όπως ο διαβήτης, οι καρδιακές παθήσεις, η πνευμονοπάθεια, η χρόνια νεφρική ανεπάρκεια ή νευρολογική πάθηση\nτο ανοσοποιητικό σας σύστημα είναι εξασθενημένο, για παράδειγμα, επειδή κάνετε χημειοθεραπεία ή έχετε HIV\nαναπτύξετε πόνο στο στήθος, δύσπνοια ή δυσκολία στην αναπνοή ή βήχετε αίμα\nτα συμπτώματά σας επιδεινώνονται με την πάροδο του χρόνου ή δεν βελτιώνονται μετά από μια εβδομάδα\nΑν έχετε δυσκολία στην αναπνοή, συνεχείς εμετούς, πόνο στο στήθος σας ή ξαφνική ζάλη, τότε θα πρέπει να αναζητήσετε επειγόντως ιατρική βοήθεια.\nΣε ορισμένες περιπτώσεις, ο γιατρός μπορεί να σας δώσει συνταγογραφούμενα αντιϊικά φάρμακα, τα οποία θα είναι πιο αποτελεσματικά, εάν ληφθούν εντός 48 ωρών από την έναρξη των συμπτωμάτων.\nΥπάρχει η λεγόμενη «εποχή της γρίπης» -η περίοδος μεταξύ φθινοπώρου και άνοιξης- και είναι το διάστημα που έχετε τις περισσότερες πιθανότητες να την «αρπάξετε». Ωστόσο, είναι σημαντικό να γνωρίζουμε ότι αυτό μπορεί να συμβεί οποιαδήποτε στιγμή του χρόνου.\nΠαρότι θα αισθανθείτε φρικτά για λίγες μέρες, καθησυχάστε τον εαυτό σας γνωρίζοντας ότι πιθανότατα θα περάσει σύντομα. Αν θέλετε να την αποφύγετε ολοκληρωτικά πάντως, το πλύσιμο των χεριών και των επιφανειών είναι το κλειδί, καθώς ο ιός μπορεί να επιβιώσει σε επιφάνειες για έως και 24 ώρες.


Β. Λεβέντης: Καταραμένη η Βουλή - Η χώρα πρέπει να οδηγηθεί σε εκλογές\n«Αυτή η Βουλή είναι καταραμένη και πρέπει να διαλυθεί και η χώρα να οδηγηθεί σε εκλογές», δήλωσε μεταξύ άλλων ο Πρόεδρος της Ένωσης Κεντρώων μιλώντας στο ραδιόφωνο της Πάτρας.\nΌσον αφορά το διαζύγιο ΣΥΡΙΖΑ-ΑΝΕΛ, ο κ. Λεβέντης το χαρακτήρισε σκηνοθετημένο και έκανε λόγο για συμπαιγνία, πρόσθεσε μάλιστα ότι εάν ήθελε ο κ. Καμμένος να μη φθάσει η συμφωνία των Πρεσπών στη Βουλή, θα την είχε ρίξει από τον περασμένο Ιούνιο.\nΟ κ. Λεβέντης επίσης αναφέρθηκε στις μετακινήσεις βουλευτών από κόμμα σε κόμμα λέγοντας ότι πρόκειται για αποστασίες, αφού μιλάμε για βουλευτές που έχουν κερδίσει την έδρα τους με λίστα σε άλλα κόμματα από αυτά που είναι σήμερα.\n«Αυτό δεν είναι πολιτικά ηθικό», σημείωσε.\n«Στην Ελληνική Βουλή υπάρχουν δυο ‘’φίδια’’, ο κ. Τσίπρας που με τεχνάσματα προσπαθεί να κρατηθεί λίγους μήνες στην εξουσία και ο κ. Μητσοτάκης που κάνει ότι μπορεί, μέσω δημοσκοπήσεων, για να εξαφανίσει πολιτικά την Ένωση Κεντρώων και η επόμενη Βουλή να έχει 5 κόμματα έτσι ώστε να πετύχει την πολυπόθητη αυτοδυναμία», πρόσθεσε ο Βασίλης Λεβέντης.


Κώστας και Νίκος ⋆ Αnna Prozak ⋆ TheBluez.gr\nΟ Κώστας με το Νίκο θα μπορούσαν στην κυριολεξία να ισχυριστούν ότι έχουν μεγαλώσει μαζί. Γεννημένοι με μόλις μια βδομάδα διαφορά, βρέθηκαν από 8 μηνών στον ίδιο βρεφονηπιακό σταθμό. Και συνέχισαν για πολλά χρόνια την κοινή μαθητική τους και όχι μόνο πορεία. Οι γονείς τους πολύ σύντομα συνειδητοποίησαν ότι τα δύο αγόρια έκαναν πολύ στενή παρέα και δεν τους έφταναν οι ώρες του σχολείου, οπότε άρχισαν να συναντιούνται και μετά το πέρας αυτού, παίζοντας με τα αυτοκινητάκια και τις μπάλες τους μέχρι οι γονείς τους να τους πείσουν να πάνε στα κρεβάτια τους.\nΌσο τα χρόνια περνούσαν και τα αγόρια μεγάλωναν, άρχισαν πια να κοιμούνται ο ένας στο σπίτι του άλλου. Κι όταν ο Κώστας έφερε κρυφά από το σπίτι του ένα μπουκάλι μπύρα, ο Νίκος ήταν αυτός που τα έψαλε το επόμενο πρωί που συνήλθε. Αλλά η αγάπη τους ήταν αληθινή. Νοιαζόταν ο ένας για τον άλλον, κι ακόμα κι όταν πέρασαν σε σχολές που ήταν σε διαφορετικές πόλεις, δεν άφησαν την φιλία τους να αλλοιωθεί. Μιλούσαν καθημερινά στο τηλέφωνο, στο μέσεντζερ, κανόνιζαν σαββατοκύριακα ο ένας στο σπίτι του άλλου, και όλα φάνταζαν αρμονικά και αναλλοίωτα. Μέχρι που ο Νίκος γνώρισε την Νικολέτα. Και ερωτεύτηκε.\nΟ Κώστας στην αρχή δεν είχε καταλάβει την σπουδαιότητα της σχέσης αυτής. Πίστευε ότι θα ήταν ακόμα μια περαστική από το κρεβάτι του Νίκου και δεν έδωσε σημασία. Την ημέρα όμως που ο φίλος του ακύρωσε την διήμερη εξόρμηση τους για να πάει στο χωριό της Νικολέτας, τότε κατάλαβε ότι μάλλον τα πράγματα είναι σοβαρά. Όσο το σκεφτόταν, του φαινόταν λογικό. Η Νικολέτα ήταν όμορφη, έξυπνη, δυναμική, μια γυναίκα που μπορούσε να σταθεί επάξια δίπλα στον φίλο του. Το μόνο που έμενε ήταν να βρει κι εκείνος μια κοπέλα, για να βγαίνουν τετράδα.\nΜετά από λίγο καιρό ο Κώστας γνώρισε τη Μαρία, μια εκθαμβωτικά όμορφη κοπέλα και η σχέση τους ξεκίνησε με τους καλύτερους οιωνούς. Οι δύο φίλοι είχαν βρει επιτέλους τα ταίρια τους και η τετράδα ήταν αχώριστη. Μαζί έβγαιναν τα βράδια, μαζί διασκέδαζαν, μαζί πήγαιναν διακοπές. Όταν λοιπόν ο Νίκος έκανε πρόταση γάμου στη Νικολέτα, ήταν αυτονόητο ότι ο Κώστας και η Μαρία θα ήταν οι κουμπάροι. Και λίγο καιρό αργότερα ήταν οι πρώτοι που έμαθαν τα ευχάριστα για το νέο μέλος που θα ερχόταν στο σπίτι των φίλων τους.\nΗ αλήθεια είναι ότι ο ερχομός του μωρού ενώ χαροποίησε πολύ την παρέα, άλλαξε τελείως τις ισορροπίες ανάμεσά τους. Τώρα πια ο Νίκος ήταν πατέρας και δεν έβγαινε τόσο συχνά έξω, με αποτέλεσμα ο Κώστας να νοιώθει μοναξιά. Και η Μαρία τον πίεζε να παντρευτούν και να κάνουν κι εκείνοι ένα παιδί, αλλά εκείνος δεν ήθελε. Η γκρίνια μεγάλωνε, και στο τέλος ήρθε ο χωρισμός. Ευτυχώς για εκείνον, οι φίλοι του τον στήριξαν και κατάφερε να συνεχίσει τη ζωή του, αφιερώνοντάς την όμως στην βαφτιστήρα του. Τώρα πια ήξερε ότι δεν ήταν ποτέ αληθινά ερωτευμένος με τη Μαρία, διαφορετικά δεν θα την άφηνε να φύγει τόσο εύκολα.\nΗ ζωή του άλλαξε εκείνο το πρωινό που χτύπησε το τηλέφωνό του και η Νικολέτα του ανακοίνωσε κλαίγοντας ότι πέθανε ο Νίκος. Τις πρώτες μέρες ο Κώστας πέρασε μια έντονη περίοδο άρνησης. Δεν ήθελε, δεν μπορούσε να το δεχτεί. Όμως γρήγορα συνήλθε. Καταλάβαινε πόσο σημαντικός ήταν ο ρόλος του τώρα. Έπρεπε να στηρίξει τη γυναίκα και το παιδί του νεκρού του φίλου. Η μικρή ήταν η αδυναμία του. Σχεδόν είχε μετακομίσει σπίτι τους. Έπαιζε μαζί της, της διάβαζε παραμύθια, την έπαιρνε αγκαλιά. Κι όταν κοιμόταν έκανε ότι μπορούσε για να βοηθήσει τη Νικολέτα. Να αλλάξει μια καμένη λάμπα, να φτιάξει μια σπασμένη βρύση, να κουβαλήσει ξύλα για το τζάκι. Και τη νύχτα καθόντουσαν μπροστά στη φωτιά και έλεγαν ιστορίες. Πάντα από το παρελθόν. Ποτέ δε μιλούσαν για το μέλλον.\nΚαι ο καιρός περνούσε και η μικρή μεγάλωνε. Και γινόταν όμορφη και έξυπνη σαν τη μαμά της. Ώσπου ένα βράδυ, την ώρα που ο Κώστας έσκυψε να την φιλήσει για καληνύχτα, άκουσε τη μικρή να ψελλίζει νυσταγμένη : « Καληνύχτα Μπαμπά». Το σοκ ήταν μεγάλο. Έμεινε ακίνητος μες στο σκοτάδι, χωρίς σχεδόν να αναπνέει. Βγήκε από το δωμάτιο όσο πιο αθόρυβα μπορούσε. Πλησίασε τη Νικολέτα. Εκείνη σηκώθηκε όρθια. Χλωμή μέσα στα μαύρα ρούχα της, φαινόταν τόσο αδύναμη. Εκείνος όμως ήξερε την δύναμη που έκρυβε μέσα της. Έσκυψε και την φίλησε. «Παντρέψου με, γίνε η γυναίκα μου, άσε με να σας φροντίζω». Χαμήλωσε το βλέμμα της και κοίταξε τη βέρα που φορούσε ακόμα στο δάκτυλό της. Δεν του απάντησε, παρά μόνο έβγαλε τη βέρα της και την ακούμπησε μπροστά στη φωτογραφία του Νίκου. Κι όταν μετά από λίγους μήνες ήρθε ο γιος τους, ήξεραν και οι δύο το όνομα που θα του έδιναν.


Ιερά μονή Αρκαδίου, Μοναστήρια - Ρέθυμνο\nΗ Ιερά Μονή Αρκαδίου συνδυάζει αρμονικά την απαράμιλλη φυσική ομορφιά, την λαμπρή ιστορία και τους θρύλους που συντροφεύουν την περιοχή. Το μοναστήρι βρίσκεται περίπου 23χλμ από την πόλη του Ρεθύμνου, πάνω σε ένα κατάφυτο οροπέδιο, στην βορειοδυτική πλαγιά του όρους Ίδη, κοντά στο όμορφο αρκαδιώτικο φαράγγι, που συνδέει την επαρχία Ρεθύμνου με του Μυλοποτάμου και του Αμαρίου.\nΗ παράδοση αναφέρει ότι το μοναστήρι χτίστηκε περίπου τον 5ο αιώνα. Η θεμελίωση έγινε από τον αυτοκράτορα Ηράκλειο και η ανοικοδόμηση από τον αυτοκράτορα Αρκάδιο, από τον οποίο πήρε και το όνομα της. Ερείπια της πρώτης αυτής μονής σώζονται στο βορειοδυτικό σημείο του περίβολου του μοναστηριού. Η σημερινή φρουριακή μορφή της μονής οφείλεται στους Ενετούς, καθώς την έχτισαν στα τέλη της ενετοκρατίας.\nΣτο κέντρο του μοναστηριακού χώρου βρίσκεται ο εντυπωσιακός δίκλιτος ναός, αφιερωμένος στην Μεταμόρφωση του Σωτήρος και στους Αγίους Κωνσταντίνου και Ελένης. Στο κωδωνοστάσιο υπάρχει επιγραφή που πιστοποιεί ότι ο ναός ανηγέρθη το 1587.\nΟ ναός περιβάλλεται από το Ηγουμενείο, την Τράπεζα και τα Κελαρικά, που είναι ένα μεγάλο διαμέρισμα το οποίο χωρίζεται σε μαγειρείο, ζυμωτήριο, φούρνο, αρταποθήκη και αλευραποθήκη. Επίσης περιμετρικά βρίσκονται πυριτιδαποθήκη, όπου πριν το 1866 χρησίμευε ως οιναποθήκη και στη συνέχεια μετατράπηκε, τα μεσοκούμια, που ίσως ήταν νοσοκομείο, το μουσείο, τα κελιά και διάφορες άλλες αποθήκες.\nΠολύ κοντά στη μονή, δίπλα από το φαράγγι υπάρχει ένα κτίριο όπου φυλάσσονται τα οστά των υπερασπιστών του μοναστηριού της μάχης του 1866. Παλιότερα το κτίριο φιλοξενούσε τον ανεμόμυλο της μονής, τους στάβλους και το φυλάκιο του αγροφύλακα.\nΗ μονή Αρκαδίου είναι γνωστή από άκρη σε άκρη της Κρήτης -και όχι μόνο- για την σημαντική και τραγική της ιστορία. Ας πάρουμε όμως τα πράγματα από την αρχή. Μετά την άλωση της Κρήτης από τους Τούρκους, το 1669, απαγορεύτηκε σε όλες τις εκκλησίες και τα μοναστήρια να χτυπούν τις καμπάνες. Ο τότε ιεροδιάκονος της μονής, Νεόφυτος Πατελάρης, συναντήθηκε με τον Πορθητή πάσα, του έδωσε δώρα και τον παρακάλεσε να επιτρέψει στην μονή Αρκαδίου να χτυπάει την καμπάνα. Ο πασάς επέτρεψε την χρήση και για τον λόγο αυτό το μοναστήρι ονομάστηκε Τσανλί Μαναστίρ, δηλαδή το μοναστήρι που δικαιούται να κρούει την καμπάνα.\nΔυόμιση αιώνες αργότερα, περίπου 1500 Κρήτες επαναστάτες συγκεντρώθηκαν στο Αρκάδι προκειμένου να εκλέξουν αρχηγούς για τις διάφορες επαρχίες της Κρήτης. Οι Τούρκοι το έμαθαν και ζήτησαν από τον ηγούμενο Γαβριή Μαρινάκη να διώξει τους επαναστάτες από την μονή διαφορετικά θα την κατέστρεφαν. Ο ηγούμενος αρνήθηκε. Στις 8 Νοεμβρίου 1866 ο Τουρκικός στρατός, με 15.000 στρατιώτες και 30 κανόνια επιτέθηκε στην μονή. Μέσα την μονή υπήρχαν 964 άνθρωποι, μεταξύ των οποίων 325 άντρες και οι υπόλοιποι γυναικόπαιδα.\nΟ Τουρκικός στρατός κατάφερε να εισέλθει εντός του μοναστηριού την δεύτερη ημέρα, όταν η εξωτερική γραμμή άμυνας των Κρήτων έχει διασπαστεί και ο ηγούμενος Γαβριήλ ήταν πια νεκρός. Πολλοί από όσους είχαν καταφέρει μέχρι τότε να ζήσουν κλείστηκαν στην πυριτιδαποθήκη και έδωσαν φωτιά στο μπαρούτι. Αποτέλεσμα ήταν να σκοτωθούν πολλοί Έλληνες, αρκετοί Τούρκοι και να καταστραφεί η μονή. Λέγεται ότι η έκρηξη ήταν τόσο δυνατή που ακούστηκε μέχρι το Ηράκλειο.\nΤο μοναστήρι ανοικοδομήθηκε πλήρως με μόνα σημεία που θυμίζουν την καταστροφή του 1866 να είναι ένα κομμάτι καμένου τέμπλου στα αριστερά της Αγίας Τράπεζας μέσα στην εκκλησία και μια μπάλα κανονιού που έχει αγκαλιάσει το αιωνόβιο κυπαρίσσι που βρίσκεται δίπλα στον ναό.\nΑξιοσημείωτο είναι ότι η UNESCO έχει χαρακτηρίσει το Αρκάδι Ευρωπαϊκό Μνημείο Ελευθερίας.


Το «αυτόνομο» σχολείο του Κ. Μητσοτάκη: Ο σώζων εαυτόν σωθήτω! – Αυτόνομη Ριζοσπαστική Κίνηση\nDate: 25/09/2018Author: ΑΡΚΙ\n-του Νεκτάριου Κορδή\nΤην ώρα που η Ν.Δ. βαυκαλίζεται ότι η ώρα της επιστροφής της στην εξουσία πλησιάζει, εντείνει καθημερινά τις επιθέσεις της και απέναντι στο δημόσιο σχολείο, προοιωνίζοντας τη νεοφιλελεύθερη μετάλλαξή του. Δεν ξεχνάμε ότι ο Τομέας παιδείας της ΝΔ στο πρόσφατο παρελθόν έβλεπε φαντάσματα εκπαιδευτικούς, και δεν ξεχνάμε επίσης ότι ο ίδιος ο κ. Μητσοτάκης, έχει δείξει ξεκάθαρα δείγματα γραφής στο παρελθόν, αφού ως υπουργός διοικητικής μεταρρύθμισης της κυβέρνησης ΝΔ-ΠΑΣΟΚ, προχώρησε στη διαθεσιμότητα – απόλυση 2500 εκπαιδευτικών από τη δημόσια τεχνική εκπαίδευση. Είναι ο ίδιος που έχει τονίσει επανειλημμένως ότι: «στο Δημόσιο υπάρχει λίπος»! Μιλώντας στην 83η ΔΕΘ είπε χαρακτηριστικά: «Η Παιδεία έχει ανάγκη από πιο αυτόνομα και δημιουργικά σχολεία. Με μεγαλύτερη ελευθερία στην οργάνωση, στη διαχείριση πόρων, στην επιλογή διδακτικού προσωπικού, στην κατάρτιση προγράμματος σπουδών. Να ξεφύγουμε από την τυραννία του ωρολογίου προγράμματος.» Το μοντέλο που «οραματίζεται» επομένως ο κ. Μητσοτάκης για το Δημόσιο Σχολείο έχει την εξής δομή: Αξιολόγηση και απόλυση εκπαιδευτικών, «αυτονομία» και εξάρτηση των σχολείων από ιδιωτικά κεφάλαια (χορηγοί με προοπτική να επεμβαίνουν και στο πρόγραμμα σπουδών), vouchers (κουπόνια) στους γονείς για «ελεύθερη» επιλογή σχολείου, πρόσληψη μάνατζερ για διευθυντές, πρόσληψη προσωπικού από τις σχολικές μονάδες με ό,τι αυτό συνεπάγεται για τον τρόπο πρόσληψης και για τις σχέσεις εργασίας, με την άρση της έννοιας του μόνιμου δημόσιου λειτουργού να είναι κυρίαρχη στη «μεγάλη ιδέα» τους».\nΤο σχολείο ως αυτόνομη οικονομική μονάδα που υπόσχεται ο Πρόεδρος της ΝΔ, είναι απόλυτα σύμφωνο με τα νεοφιλελεύθερα πρότυπα που «άνθισαν» την εποχή της Μάργκαρετ Θάτσερ. Έχει ως στόχο ένα σχολείο – επιχείρηση, που θα αναζητά οικονομικούς πόρους από οπουδήποτε, θα προσλαμβάνει εκπαιδευτικούς με κριτήριο το κόστος τους και όχι μόνο τις παιδαγωγικές τους γνώσεις και ικανότητες. Έτσι θα έχουμε σχολεία πολλών ταχυτήτων, με ξεχωριστά προγράμματα, που στόχο θα έχουν να καλύπτουν τις ΄΄ανάγκες΄΄ πελατών ( πχ επιθυμίες γονέων για συγκεκριμένες δραστηριότητες ) και όχι τις πραγματικές μαθησιακές ανάγκες των μαθητών. Με εκπαιδευτικούς υποτελείς στο διευθυντή – μάνατζερ, που θα διδάσκουν όπως και ό,τι αυτός θα τους υποδεικνύει, αφού η εργασιακή τους πορεία θα εξαρτάται από αυτόν. Η όλη σύλληψη είναι άρρηκτα συνδεδεμένη με την επιχειρούμενη από τη ΝΔ ιδιωτικοποίηση της δημόσιας εκπαίδευσης, αφού οι μικρές επιχειρήσεις/ σχολικές μονάδες σταδιακά ή και πιο άμεσα, θα καλούνται να καλύψουν μόνες τους τα λειτουργικά τους έξοδα, να αποδεσμευτούν από την κρατική χρηματοδότηση. Μια τέτοια εκπαίδευση θα αφήσει το μεγάλο κομμάτι των μαθητών και μαθητριών πίσω, αφού οι πιο εύρωστες τέτοιες επιχειρήσεις, θα είναι στόχος των κατά τεκμήριο ικανότερων εκπαιδευτικών, αλλά και των οικονομικά ισχυρότερων μαθητών.O προσανατολισμός του Κ. Μητσοτάκη είναι από το Δημόσιο Σχολείο όλων των παιδιών να περάσουμε στο σχολείο των λίγων και των ιδιωτών! Μέσα σε ένα τέτοιο σκηνικό φυσικά, οι ασθενέστεροι οικονομικά και κοινωνικά μαθητές, αντί να ενισχύονται περισσότερο (βλέπε Ζώνες Εκπαιδευτικής Προτεραιότητας), θα περιορίζονται σε όσες μορφωτικές παροχές περισσεύουν σε εκπαιδευτικές μονάδες που θα βρίσκονται χαμηλά στο εκπαιδευτικό χρηματιστήριο, επειδή δεν κατάφεραν να προσελκύσουν οικονομικούς πόρους και καλά ΄΄βιογραφικά΄΄ εκπαιδευτικών. Η θέση της ΝΔ αποτελεί την αποθέωση της αγοραίας λογικής στην εκπαίδευση.\nΠροηγούμενο Previous post: Δελτίο Τύπου Συλλόγου εργαζομένων ΔΟΥ Αχαΐας – Κεφαλληνίας – Ζακύνθου για επιθέσεις εφοριακών\nΕπόμενη Next post: Πόρισμα του Σ.ΕΠ.Ε. δικαιώνει την ΕΤΕΡ: Ο Μαρινάκης οφείλει να εξοφλήσει τους εργαζόμενους του «Βήμα FM»


Η χρηματοπιστωτική ελίτ. Μάθετε πως ληστεύουν εσάς και τον πλανήτη – Η ΟΙΚΟΥΜΕΝΗ ΕΛΛΗΝΩΝ ΚΑΙ ΦΙΛΕΛΛΗΝΩΝ. Η ΔΗΜΟΚΡΑΤΙΚΗ ΟΙΚΟΥΜΕΝΙΚΗ ΠΟΛΙΤΙΚΗ ΚΟΙΝΟΤΗΤΑ. ΕΝΩΣΗ ΔΗΜΟΚΡΑΤΩΝ ΚΑΙ ΔΗΜΙΟΥΡΓΩΝ\nΣεπτεμβρίου 12, 2018 από Αλέξανδρος Ελλάνιος, posted in Η Απολλώνια Αδελφότης,Τράπεζες\nPrevious postΤο σκάνδαλο των χρεοκοπημένων κομμάτων.\nNext postΑκασικά αρχεία: To συμπαντικό αιθερικό αρχείο. Όλα καταγράφονται στην συμπαντική μνήμη\nΜια σκέψη σχετικά μέ το “Η χρηματοπιστωτική ελίτ. Μάθετε πως ληστεύουν εσάς και τον πλανήτη”\nΣεπτεμβρίου 12, 2018 στο 18:54\nΕάν κανείς λάβει τώρα υπόψιν του την οικονομική θεωρία του μετά κυλιόμενου χρέους και των χρήσιμων ηλιθίων(είναι αυτοί που πληρώνουν τα δάνεια σε είδος εμπράγματων αξιών), σύμφωνα με την οποία οι τόκοι που πρέπει να πληρωθούν στα δάνεια(επιμέρους και συνολικά στον πλανήτη), δεν υπάρχουν σαν χρήμα, τότε καταλαβαίνουμε πως οι ανοδικοί και καθοδικοί κύκλοι είναι προγραμματισμένη από την ίδια την δομή και τους Κανόνες του οικονομικού τους συστήματος. Το σύστημα τους είναι σκόπιμα με αυτόν τον τρόπο φτιαγμένο για να αντλεί κεφάλαια και περιουσίες από την κοινωνία στα αρπαχτικά των ελίτ και των αγορών. Την Ελλάδα την έχουν έντεχνα καταστήσει χρήσιμο ηλίθιο για να την απαλλοτριώσουν, για να αλλάξει με νόμιμο τρόπο ιδιοκτήτες. Η πολιτική αυτή μπορεί να πει κανείς πως εφαρμόστηκε ήδη από την αρχή της μεταπολίτευσης, δηλαδή πριν 40 χρόνια. Σύμφωνα με τις διπλωματικές τους ανακοινώσεις η απαλλοτρίωση της Ελλάδος(ότι απόμεινε) θα πραγματοποιηθεί το αργότερο σε 40 χρόνια(εκτιμώ πως θα γίνει πολύ γρηγορότερα). Γεγονός είναι πάντως, πως όταν έχουν δημιουργηθεί τα αίτια που φέρνουν συγκεκριμένα αποτελέσματα, τα αποτελέσματα θα έρθουν νομοτελειακά σε χρόνο


dEASY - FUN: Γουόρεν Μπάφετ: 13 χρόνια μετά πήρε το πρώτο του smartphone\nΣυντάκτης: Κώστας Αρβανίτης @ 25.02.2020\nΕίναι 89 ετών, ένας από τους πιο πλούσιους ανθρώπους στον κόσμο και ενδεχομένως ο επενδυτής με την πιο διεισδυτική ματιά στο χώρο των αξιών. Είναι ο Γουόρεν Μπάφετ, ένας από τους σταθερούς επενδυτές της μετοχής της Apple. Όπως μπορούμε να καταλάβουμε το καθημερινό του πρόγραμμα θα είναι λογικά απαιτητικό. Παρά ταύτα, για 13 χρόνια από την εμφάνιση του πρώτου smartphone αρνιόταν μονίμως να αποκτήσει ένα, μένοντας πιστός σε ένα Samsung αναδιπλούμενο κινητό προηγούμενων εποχών. Με κουμπιά, μικρή οθόνη, για κλήσεις και SMS μόνο. Μία ακόμα πτυχή του λιτής ζωής που έχει επιλέξει, παρά τον τεράστιο πλούτο του ή μία ακόμα έκφανση του ιδιαίτερου χαρακτήρα του;\nΓια 13 χρόνια αυτή η άρνηση του Γουόρεν Μπάφετ να μπει στον κόσμο των smartphones εμφανιζόταν τακτικά σε διάφορα άρθρα διεθνών ενημερωτικών Μέσων. Από χθες, το μήνυμα αντιστράφηκε, αφού ο ίδιος ο Γουόρεν Μπάφετ κατά τη διάρκεια της παρουσίας του στο τηλεοπτικό δίκτυο CNBC ανακοίνωσε το τέλος εποχής. Έχει αφήσει πλέον το αναδιπλούμενο smartphone και είναι κάτοχος ενός καινούριου iPhone. Ωστόσο, φρόντισε αμέσως να δώσει το στίγμα. «Κοιτάτε ένα 89άρη που ξεκίνησε μόλις να συμβιώνει μαζί του. Δεν χρησιμοποιώ όλες τις δυνατότητες, όπως οι περισσότεροι άνθρωποι. Το χρησιμοποιώ αποκλειστικά ως τηλέφωνο», ανέφερε μεταξύ άλλων στην τηλεοπτική του εμφάνιση.\nΌπως επίσης προέκυψε από την τηλεοπτική του εμφάνιση, αυτή τη στιγμή η επενδυτική εταιρεία του Γουόρεν Μπάφετ είναι κάτοχος του 5,6% των μετοχών της Apple, που με βάση τη χρηματιστηριακή αξία της εταιρείας, αυτό μεταφράζεται σε μετοχές αξίας άνω των 70 δισ. δολαρίων. Mάλιστα, προχώρησε σε ένα διαχωρισμό για την συγκεκριμένη επένδυση, σημειώνοντας ότι για τον ίδιο η Apple δεν είναι μια εταιρεία τεχνολογίας αλλά μια εταιρεία καταναλωτικών ειδών, που τυγχάνει να χρησιμοποιεί την τεχνολογία.


Ποκετίνο: «Χαρούμενος στην Τότεναμ ο Έρικσεν» | Filathlos.gr | Το Εγκυρότερο Αθλητικό Blog!\nΠοκετίνο: «Χαρούμενος στην Τότεναμ ο Έρικσεν»\nΟ Κρίστιαν Έρικσεν, παρά τις τάσεις φυγής από την Τότεναμ που παρουσίασε στις αρχές του καλοκαιριού παρέμεινε στην ομάδα τουλάχιστον για τη φετινή σεζόν.\nΤο συμβόλαιο του Δανού λήγει το επόμενο καλοκαίρι, με τα σενάρια μεταγραφής του στη Ρεάλ Μαδρίτης και στη Μάντσεστερ Γιουνάιτεντ να διαδέχονται το ένα το άλλο την μεταγραφική περίοδο που τελείωσε πριν λίγες μέρες. Τελικά, ο 27χρονος δεν πραγματοποίησε την πολυπόθητη μεταγραφή, με τις φήμες να λένε ότι αυτό το γεγονός του προκάλεσε έντονη δυσαρέσκεια.\nΠαρόλα αυτά ο Μαουρίτσιο Ποκετίνο δήλωσε ότι ο Έρικσεν είναι χαρούμενος στην Τότεναμ τονίζοντας τη σπουδαιότητα της αγωνιστικής του παρουσίας στην ομάδα.\n«Ο Έρικσεν πάντα ήταν χαρούμενος εδώ. Φυσικά ο καθένας έχει τους στόχους του, αλλά όπως σας είπα και πριν το παιχνίδι με την Άρσεναλ έχει σωστή νοοτροπία. Γι' αυτό και τον επέλεξα. Είναι πολύ σημαντικός παίκτης για εμάς και τον σεβόμαστε.\nΝα θυμίσουμε ότι οι Λονδρέζοι αντιμετωπίζουν τον Ολυμπιακό την επόμενη Τετάρτη (26/11, 22:00) στην πρεμιέρα των ομίλων του Champions League.